Президент Трамп ваъда қилган девор: Қанчаси қурилди?\n25 май 2022, Тошкент вақти: 16:17\nноябр 01, 2020\nТрамп Мексика билан чегарада қурилаётган девор олдида.\nРио-Гранде дарёси - АҚШ ва Мексика ўртасидаги табиий тўсиқ. Баъзилар ундан контрабанда учун фойдаланади. Чегарада назорат кучли.\n“Дарё орқали АҚШга наркотиклар олиб киришга ҳамда қурол ва ўқ-дори олиб чиқишга ҳаракат қилишади. Одам ва маҳсулот савдоси билан шуғулланувчи жиноий гуруҳлар айрим ҳудудларни ўзиники деб билади”, - дейди Техаснинг Ларедо шаҳрида чегара хизмати вакили Метю Худак.\nТехас томонидан чегаранинг 270 километрга чўзилган бу секторини назорат қилиш қийин.\n“Ходимлар, технологиялар ва инфратузилмага бирдек таянамиз”, - дейди Худак.\nДональд Трамп президентликка келишидан олдин ҳам АҚШнинг 3000 километрни ташкил этувчи жанубий чегарасида айрим тўсиқлар бўлган.\nОқ уйга ҳаракат қилаётганда Трамп чегарада баҳайбат девор қуришга ваъда берди.\n2016 йилда, президентликка номзодларни саралаш жараёни кетаётганда Трамп девор масаласини қайта-қайта кўтарган.\n“1600 километр бўлиши керак. Барча материаллар бор. Чиройли қилиб қурамиз”, деган эди у.\nЎтган ҳафта дебатда Трамп 2020 йилги рақамларни тилга олди, 644 километри қуриб битказилганини таъкидлади.\nБожхона ва чегара хавфсизлиги хизмати расмийси Марк Морган қурилиш ҳақида шундай дейди:\n“Девор 644 километрга етай деб қолди. Йил охиригача 725 километр бўлишига ишонаман. Президент бизга 1175 километр девор қуриш учун маблағ етказиб берган”.\nЧегара деворини барпо этиш учун тахминан 15 миллиард доллар, дейди Морган, Ички хавфсизлик ва Мудофаа вазирликларидан келади. Конгресс эса 1,3 миллиард доллар ажратган. Бироқ президентнинг пулни деворга сарфлашга ҳаққи йўқ, дейди фаоллар. Масалани Олий суд кўриб чиқади.\n“Конгресс томонидан ажратилмаган пулни сарфлашга унда ваколат йўқ”, - дейди АҚШ Фуқаро эркинликлари уюшмасидан Дрор Ладин.\nҲукумат эса девор қуриладиган жойда ерини сотишдан бош тортаётган фуқароларни судга берган. Танқидчилар назарида девор қурилиши исрофгарчиликдан бошқа нарса эмас.\nҲозирча қурилиш давом этяпти. Эски тўсиқлар ўрнида ҳамда аввал тўсиқлар бўлмаган ҳудудларда ҳам девор кўтариляпти. Хавфсизликни кучайтириш учун янги деворлар ёритиш системалари билан жиҳозланган. Атрофда янги йўллар ҳам қурилмоқда. Кузатув ускуналарини сунъий интеллект бошқаради.\nДемократларга кўра, девордан кўра кўпроқ кузатув технологияларидан фойдаланган маъқул. Морганнинг таъкидлашича, натижа бўлиши учун ҳаммаси бирдек муҳим.\n“Шунда ноқонуний иммиграция ҳам, наркотиклар савдоси ҳам, чегарачиларга ҳужумлар ҳам камаяди”, - дейди расмий.\nЯқин орада яна қанча девор қурилиши Олий суд қарорига ҳамда 3 ноябрдаги сайлов натижасига боғлиқ.


ЖССТ рўза пайтида соғлом овқатланиш бўйича нималарни тавсия қилади\n1 Апрель 14:53\nNUR-SULTAN. Kazinform – Жаҳон соғлиқни сақлаш ташкилоти рўза пайтида соғлом овқатланиш бўйича баъзи маслаҳатлар билан бўлишди. Бу ҳақда Газета.ўз саҳифасида маълум қилди, деб хабар беради Kazinform.\nРамазон ойи давомида мусулмонлар кун бўйи рўза тутиб, еб-ичишдан тийиладилар ва кеч тушиши билан таом истеъмол қиладилар. Аммо айрим ҳолатларда ифтор маҳалида ҳаддан ташқари кўп овқат ейиш кузатилади. Узоқ вақт оч ва чанқоқ ҳолда юрган кишининг бирданига меъёридан ортиқ таом истеъмол қилиши саломатликка зарар келтириши мумкин.\nБу йил одамлар кунига ўртача 15−16 соат рўза тутишларига тўғри келади. Кундузи ҳаво ҳарорати юқори бўлган пайтда салқин ва сояли жойларда қолиш ҳамда қуёшда узоқ юрмаслик тавсия этилади.\nИфторлик ва саҳарлик орасида кўп миқдорда сув ичинг. Кундуз кунлари ҳаво ҳарорати юқори бўлиши кўп терлашни келтириб чиқариши мумкин. Шу сабабли, кун давомида йўқотилган суюқликнинг ўрнини қоплаш керак бўлади. Бунинг учун эса камида 10 стакан сув ичиш тавсия этилади.\nСув истеъмолини сувга бой маҳсулотларни тановул қилиб ҳам ошириш мумкин. Масалан, саҳарлик пайтида ёки ифторликдан кейин дессерт сифатида ҳўл мевалардан ейиш мумкин. «Ачиқ-чучук» салатида ҳам сувга бой бодринг ва помидорлар бор. Шўрва ёки тоза сабзавотли салатга ўхшаган серсув овқатларни ҳам истеъмол қилиш мумкин.\nТаркибида кофеин мавжуд бўлган кофе, чой, кола каби ичимликлардан воз кечиб туринг, чунки кофеин баъзиларни ҳожатхонага югуртириши мумкин, бу эса инсон организмидаги сувнинг камайишига (дегидрация) олиб келади. Шунингдек, газланган шакарли ичимликлар калорияга бой бўлишини эсдан чиқарманг.\nОғизни ёпишдан олдин овқат ейиш муҳим. Саҳарлик пайтида енгил овқатланинг. Бу айниқса рўза тутишни мақсад қилган катта ёшдагилар, ўспиринлар, ҳомиладор аёллар ва боласини озиқлантираётган оналар ҳамда болалар учун ҳам муҳим.\nЕнгил нонушта сифатида сабзавотлар, таркибида углевод мавжуд бўлган бутун донли нонлар ёки булочкалар, сут маҳсулотлари (тузсиз пишлоқ, сузма, сут) ва/ёки тухум каби оқсилга бой маҳсулотларни истеъмол қилиш мумкин.\nСекинроқ ва эҳтиёжингизга мос равишда овқатланинг. Кўп миқдорда овқат ейиш жиғилдон қайнаши (меъда қайнаши, зарда) ва безовталикни келтириб чиқариши мумкин.\nИфторлик пайтида соғлом ва меъёрида овқатланиб, қувватингизни тўлдириб олинг. Рўзани учта хурмо ёки сув билан очиш ифторликни бошлашнинг анъанавий ва соғлом йўли ҳисобланади.\nХурмо одам танасидаги кўпчилик аъзоларнинг тўғри фаолият кўрсатишини таъминлайдиган клетчаткага бой озуқа. АҚШдаги Cornell University мутахассисларининг ёзишича, организмга овқат киришидан олдин сув ичиш танани суюқлик билан озиқлантиришнинг энг яхши йўлидир. Лекин рўзани очибоқ бирданига кўп сув ичиб юборманг. Бир вақтнинг ўзида кўп миқдорда сув ичиш инсон саломатлиги учун хавфли ҳисобланган сув интоксикациясига олиб келиши мумкин.\nОрганизмни муҳим витаминлар ва озуқа моддалари билан таъминлаш учун ифторлик учун менюга кўплаб сабзавотларни қўшинг. Шунингдек, организмни қувват ва клетчатка билан таъминлайдиган бутун донли (янчилмаган ва тозаланмаган) маҳсулотларни истеъмол қилинг.\nПечда ёки грилда пиширилган ёғсиз гўшт, терисиз товуқ ва балиқ тановул қилиш орқали организмингизни соғлом оқсиллар билан бойитишингиз мумкин. Умуман олганда, ёғ ва шакарга бой, қовурилган ҳамда қайта ишланган маҳсулотлардан ўзингизни тийинг. Секинлик билан тановул қилиш сизга ҳаддан ортиқ кўп овқат емасликка ёрдам беради.\nИфторликдан сўнг кўп ширинлик ейишдан ўзингизни тийинг. Рамазон пайтида кўп истеъмол қилинадиган ширинликлар таркибида катта миқдорда шакар сиропи бўлади. Ширинлик сифатида сувга бой бўлган мавсумий меваларни, жумладан олма ёки тарвуз истеъмол қилиш мумкин.\nҚандли диабет ва гипертонияли кишиларнинг рўза тутиши\n1-тур қандли диабет билан оғриган беморларга рўза тутмаслик маслаҳат берилади. 2-тур қандли диабет ва гипертония касалликлари борлар ўз ҳолатларини парҳез ёки дорилар билан назорат қила олган тақдирда рўза тутишлари мумкин. Улар бу борада ўз шифокорлари билан маслаҳатлашишлари керак.\nКим эҳтиёткор бўлиши керак?\nҲомиладор аёллар, болани эмизаётганлар ҳам шифокор маслаҳатини олишлари керак. Доимий равишда дори-дармон ичиши керак бўлганлар ҳам шифокор билан маслаҳатлашиб, даволаш схемасини ўзгартириш ёки дорилардан воз кечишни ўйлаб кўришлари мумкин.\nҚозоғистон сериалларини Ўзбекистон, Сингапур, Россия, Туркия, Қирғизистон сотиб олмоқда


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Google қидирув тизимини профессионаллардек ишлатишнинг 10 та усули\t10:01, 03 октябрь\tБиз яшаётган ахборот асри ва интернет тезлигида исталган маълумотни топиш мумкин. Бир неча дақиқалар ичида ширин ва мазали пирогнинг рецепти билан танишиш ёки илмий маълумотлардан бохабар бўлиш мумкин. Бироқ аксарият ҳолларда керакли маълумотни айнан ўзини эмас, бошқа муқобилларини топиб, бизга кераклисини эса ундан белгилаймиз. Бунга эса узоқроқ вақт кетади. Қуйида керакли маълумотларни бир неча сонияда топиш имконини берувчи усулларни санаб ўтамиз.\n1. Бу ёки бошқаси\nБаъзан кимдандир эшитган исм-шарифни ёки маълумотни тўғри эслаб қололмаймиз. Муаммо йўқ! Шунчаки бир неча вариантларни инглизча “ оr” ёки «|» белгиси билан киритинг. 2. Синонимлар бўйича қидирув\nҚидирув тизимининг бу имконияти ҳам вақтингизни анча тежайди. Бир мавзуга доир маълумотлар ва шу мавзуга доир бошқа сайтларни тезда топишни истасангиз «~» белгисидан фойдаланинг.\nМасалан, соғлом~овқатланиш, деб қидирув тугмасини боссангиз, у билан бирга соғлом овқатланишга доир тавсиялар, фойдали рецептлар ҳам чиқади.\n3. Сайт ичида қидирув\nБаъзан бирон сайтда қизиқ маълумот ёки мақола ўқиймиз, бир муддат ўтганидан сўнг уни дўстларимиз билан бўлишишни истаймиз. Шундай пайтда сайт ичида қидирув сизга ёрдамга келади. Бунинг учун эса дастлаб сайт манзили ва сўнг бизга айнан керак бўлган ибора ёки сўзларни киритамиз.\n4. “Юлдузча” кучи\nХотирамиз бизга панд бериб, севимли иборамиздаги бирор сўз ёки рақам ёдимиздан кўтарилганида «*» белгиси ёрдам беради. Шунчаки, сўз бирикмасидаги эсингиздан чиқиб қолган сўз ўрнига уни қўйинг ва керакли натижага эга бўлинг. 5. Иборанинг ярми эсдан чиққанда\nАгар иборадаги бирорта сўз эмас, унинг ярми эсингиздан чиқан бўлсачи? Бунинг ҳам имкони бор! Биринчи ва охирги сўзни ёзинг уларнинг ўртасига AROUND(тушиб қолган сўзларнинг тахминий сони) Мисол учун, “Мен сизни AROUND(7) эмас..”\n6. Тарихий маълумотларни билиш\nБаъзан бизга маълум тарихий муддат оралиғида рўй берган ҳодисалар ҳақидаги маълумотлар керак бўлиб қолади. Мазкур маълумотларни топиш учун асосий иборага тахминий йилларни орасига 3 нуқта билан ёзиб чиқинг. Масалан, 1900-2000 йиллар оралиғида қандай илмий кашфиётлар қилинганини билиш учун уларнинг орасига 3 нуқта қўйиб қидирув тугмасини босиш керак. 7. Ном ва манба бўйича қидирув\nМақола сарлавҳасидаги асосий сўзни тезда топиш учун — «intitle:» сўзини киритинг. Манбадаги бирор сўзни топиш учун эса — «inurl:» сўзини киритинг. 8. Ўхшаш сайтлар\nАгар бирор сайт сизга ёққан бўлса, худди шу сайтга ўхшаш муқобилларини ҳам топишингиз мумкин. Бунинг учун сайт манзилидан аввал «related:» сўзини киритинг. 9. Бир бутун ибора\nСизга керакли иборани истаганингиздек топишнинг энг қулай усули. Бунинг учун сизга керакли сўз бирикмаси ёки иборани қўштирноққа олиб ёзинг. Бунда қидирув тизими сиз киритган иборани худди шундай кетма-кетликда топиб беради. 10. Кераксиз терминлар\nБизга керакли маълумотлардаги кераксиз терминлардан халос бўлишнинг ҳам йўли бор! Шунчакки улардан олдин минус яъни чизиқча қўйинг. Масалан сизга қизиқарли китоблар рўйхати керак, бироқ сиз уларни сотиб олмоқчи эмассиз. Сотиб олиш сўзидан аввал минус белгисини қўйинг.\nОдноклассники, facebook, twitter…да қиёфангиз қандай?\tИнтернет фойдаланувчиси 8 соат мобайнида ағанаб кетаётган ликопчаларни сақлаб қолиш усулини излади\tСаратонга чалинган 4 ёшли қизалоқ ҳаётининг сўнгги дақиқалари акс этган суратлар интернет фойдаланувчиларини ўйга толдирди(Фото)\tОдноклассники, Facebook, Twitter…да қиёфангиз қандай?\tWi-Fi чойнак 11 соат деганда чой қайнатди\t«Танишув сайтлари, беҳаё ёзишмалар – эримни йўлга сололмаяпман...»\tОтправить\n“Ақлли автомобиль” билан йирик ЙТҲ содир бўлди\n2016 йилнинг энг ҳайратланарли 13 кашфиёти


МИРЗО УЛУҒБЕК «УНИВЕРСИТЕТИ»\nСаксонинчи йилларнинг кунлари эди. Тошкент давлат университетининг шарқ факультетида ўқирдик, профессор Марсинковский инглиз тилидан сабоқ берарди. Дарс вақтида баъзан Англиядаги Оксфорд ва Кембриж университетлари фаолияти ва уларнинг асрий тарихи ҳақида ҳикоя қиларди. Катта қизиқиш билан тинглардик. Мазкур университетларнинг махсус вакиллари ҳар йили мамлакат кезиб, ўқишга иштиёқи кучли ва иқтидорли ёшларни топиб келар экан. Йирик ва машҳур компаниялар, юқори давлат муассасалари, халқаро ташкилотлар ушбу университет битирувчиларидан ўзларига муносибларини танлаб олиб, салмоқли маблағ эвазига ишга олиб кетишар экан. «Англиянинг қудрати, бу университетларнинг шон-шуҳрати асрлар давомида шу тариқа шаклланган», – дерди домла.\nҚисқагина суҳбат бизни адоғи кўринмас узоқ хаёлларга чўмдирарди. Юртимиз ўтмишидан Оксфорд сингари кўҳна олий таълим муассасаларини қидириб, маълумотномаларга кўз ташлардик. Уларда тахминан, қуйидаги ахборотларга дуч келардик:\nТошДУ – Ўзбекистондаги энг йирик олий ўқув юрти ва илмий текшириш даргоҳларидан, Ўрта Осиё ва Қозоғистондаги биринчи университет. 1918 йили Туркистон халқ университети сифатида Тошкент шаҳрида ташкил этилган.\nСамДУ – Ўзбекистонда илмий ва педагог кадрлар тайёрлайдиган йирик олий ўқув юртларидан биридир. 1927 йилнинг 22 январида Самарқандда Олий педагогика институти сифатида ташкил этилган.\nЎзбекистоннинг бошқа олий ўқув даргоҳлари тарихига назар ташланганда ҳам худди шунга ўхшаш маълумотлар чиқиб келаверарди. Ҳозир ҳам шундай. Кўҳна Туркистонда қадимда, гуё бирорта олий ўқув юрти бўлмагандек эди.\nПрофессор Марсинковскийнинг Оксфорд ва Кембриж университетлари ҳақидаги кичик ҳикоялари талабалар тафаккурини туртиб юборганди.\nУ тоғдан тошиб келган сел ё кучли зилзиладан пайдо бўлмаган. Унга бирорта табиий офатнинг алоқаси йўқ. Уни ўтган аср бошларида ўзимиз ҳосил қилганмиз. Шўролар даврининг илк йилларидаёқ мамлакатда асрлар давомида фаолият юритиб келган мингга яқин маърифат маскани буткул ёпилди. Сира кутилмаганда, Миллат ҳаётида қора ёриқ ҳосил бўлди. 1929 йили лотин ва 1940 йили кирилл ёзувига ўтилганда, у кенгайди ва тубсиз жарликка айланди. У ҳануз тўхтовсиз кенгайиб бораётир.\nАждодларимиз қадимда олий таълим масканларини «мадраса» деб аташар эди. ХХ аср илмий адабиётларида улар ҳақида турли узуқ-юлуқ, тутуриқсиз ахборотлардан бошқаси учрамайди. Улар ҳеч бир ўқувчи шуурига ўтмиш тўғрисида тузукроқ тасаввур бермасди. Аксинча, уни хиралаштирарди.\nБугун ҳам давраларда илм, маърифат ҳақида сўз кетганда Оксфорд, Кембриж, Сарбонна, Вена, Болоня, Салерна, Токио, Киато университети каби кўплаб номлар қаторлашиб пайдо бўла бошлайди. Биз эса ҳали ҳам қора ёриқ ёқасидан қайтаётирмиз...\nҚора ёриқдан ўтиб, аждодлар дунёсини кўришим учун ҳар куни қадимий қўлёзма манбалар кўмакка келади. Бу ёриқдан фақат улар ёрдамида ўтиш ва ҳатто, уни тўлдириб, оралиқни бутлаш имкони бор.\nЯқинда Самарқанд давлат университети ректори Рустам Холмуродовнинг «Самарқанд университети қачон ташкил топган?» мақоласини ўқидим. Домла ҳам ўқувчига: «Бизда олий таълим муассасалари фаолият олиб борганми, улар қачон пайдо бўлган?» дея савол беради. Ўтган бир неча йил мобайнида худди шу муаммо устида тадқиқ ишларини олиб боргандик. Кутганимиздан ҳам ортиқ ва ҳайратланарли натижалар ҳосил бўлди. Кўҳна Турон ҳудудида 1920 йилга қадар қарийб, 1200 йил мобайнида мукаммал тизим асосида мингдан ортиқ мадраса фаолият юритган экан. Бухоро шаҳри таълим тизими тарихини ўрганиш жараёнида мадрасаларнинг 6 даражадаги тоифалари аниқланди. Мударрислар тоифалари ундан ҳам кўпроқ бўлиб чиқди. Бундай тоифаланиш Самарқанд, Насаф, Кеш каби шаҳарларда ҳам кичик фарқ билан бор эди. Қадимги олий таълим тизими бошқаруви мазкур соҳадаги бугунги бошқарувдан унчалик фарқ қилмайди. Моддий таъминот масаласи тубдан бошқача эди.\nАхборотлар кутганимиздан ортиқроқ, илмий муомалага киритилмагани кўпроқ. Улар Ўтмиш ва Бугун ўртасида турган ўша қора ёриқдан олиб ўтадиган олтин кўприкдир.\nХХ аср бошларида Маҳмудхўжа Беҳбудий, Саидаҳмад Сиддиқий, Абдулла Авлоний, Абдурауф Фитрат, Абдулҳамид Чўлпон, Вадуд Маҳмуд каби кўплаб жадидчилар мамлакатдаги мадрасаларни тугатиш ва вайрон қилиш учун курашмаганди. Улар барча таълим соҳасини ислоҳ этиш, ўқув даргоҳларида аниқ ва табиий фанларни кенг кўламда жорий қилиш, дунё тараққиётига етиб олиш тарафдорлари эди. Бироқ ҳокимият тепасига келган шўролар бундай қарашларга қарши чиқиб, уларни аёвсиз қатағон қилди. Миллий таълим соҳасини ислоҳ этиш ўрнига, уни таг-туги билан ҳаётдан юлиб ташлади. Янги турдаги институт ва университетлар ташкил қилишга киришди. ТошДУ, СамДУ ва бошқа олий ўқув юртлари шу тариқа пайдо бўлди. Советлар барпо қилган барча олий ўқув юртлари ўз тарихи билан миллат ҳаётига кириб келди. Бу тарихни ҳам ўчириб бўлмайди.\nДомла Рустам Холмуродов: «Самарқанд давлат университети бевосита Мирзо Улуғбек олий мадрасасининг вориси, демак, унга 1420 йили асос солинган, деб таъкидласак, замонамиз аҳли, биринчи навбатда, ёш авлодимиз кўнглига ғурур бағишлаган, уларни билим ва маърифатни ўрганишга руҳлантирган, тарихий адолатни тиклаган бўламиз», дея таклиф қилади.\nШундай қилинса, ростдан ҳам тарихий адолат тикланадими? Шу пайтгача Мирзо Улуғбек мадрасаси ва Самарқанд давлат университети тарихи мустақил ёзиб келинган. Қурилиши, фаолияти жиҳатидан улар мутлақо алоҳида-алоҳида иккита тарихий олий таълим муассасасидир. Ҳатто, университетга Мирзо Улуғбек номи берилганда ҳам унинг 600 йиллигини нишонлаб бўлмайди. Барибир кейинги тарихчилар «Мирзо Улуғбек мадрасаси биноси фалон йили Самарқанд давлат университети тасарруфига киритилди», деб ёзади.\nЎтмиш ва Бугун табиий тарихий жараёнда уйғунлашиб кетиши учун нима қилиш керак? Юртимизда қадимда фаолият юритган олий таълим муассасалари тарихи тадқиқи мобайнида бизда бошқачароқ фикр пайдо бўлганди. Орадаги юз йиллик танаффусдан кейин Тошкентда Кўкалдош, Бухорода Жўйбори калон мадрасаси диний билимлар таҳсили бўйича яна тарихий фаолиятини бошлади. Мазкур ўқув даргоҳларининг ҳатто, коллеж сифатида 450 ёки 350 йиллигини нишонлашга ҳалақит берадиган бирор тўсиқ қолмади. Дунёнинг машҳур институт, университетлари қаторида ўлкамизда ягона танаффуссиз фаолият юритиб келаётган Мир Араб мадрасасининг 485 йиллиги шарафига ҳам фахр билан халқаро миқёсда катта илмий анжуманлар уюштирса бўлади. Бу таълим даргоҳлари фаолияти кўлами кенгайтирилиб, такомиллаштириб борилса, жаҳоннинг ҳар қандай машҳур коллежлари, институт ё университетлари билан шонли тарихи ва талабаларга илм бериш борасида бемалол беллаша олади.\nМуҳаммад Шариф махдум (Садри Зиё): «Калабод Бухоронинг энг қадимий мадрасаларидандир. Тарих аҳли: «Калабод қадимийми ё Ғарибия?» – деб ҳануз ихтилофдадир, Калабод мадрасаси уч марта тикланган», деб ёзади.\nАбу Ҳафс Кабир мадрасаси Бухородаги энг қадимий олий ўқув юртларидан бири эди. У дастлабки фаолиятини VIII аср охири ва IX асрнинг биринчи чорагида бошлаган. Бу даргоҳда фиқҳ илмида етук олимлар тарбияланган. Бу мадраса сақланиб қолмаган. Калабод мадрасаси ҳозиргача бор ва унга ҳозир бор-йўғи тарихий меъморий обида сифатида қараймиз. У ҳам Абу Ҳафс Кабир Бухорий мадрасасига тенгдош, IX асрда барпо қилинган олий таълим муассасаси эди. XVI асрга қадар уч марта тўлиқ таъмирланган. Аҳоли ўртасида «Хон мадрасаси» номи билан ҳам машҳур бўлган. Бугун ушбу мадраса асосида аниқ ва табиий ё исталган йўналишдаги фанлар бўйича таълим берадиган «Хон университети» ташкил этилса, унинг фаолиятига 1200 йил тўлади. Юртимизда бу каби шараф келтирадиган қадимий олий ўқув даргоҳларидан яна бир қанчаси бошқа шаҳарларда ҳам сақланиб қолган.\nПойтахтимиздаги Ўзбекистон Халқаро Ислом академияси тарихи ҳам аслида бугун бошлангани йўқ. У жойлашган маконда узоқ ўтмишда олий ўқув юрти бор эди. У XII асрнинг кейинги чораги ва XIII асрнинг биринчи ярмида яшаб ўтган машҳур Шайх Хованд Таҳур мадрасаси ҳудудида ташкил этилган. Бу жойда ҳам юз йиллик танаффусдан сўнг талабалар яна исломий илмлардан таълим ола бошлади. Қачонлардир мазкур академия ҳақида ёза бошлашса, шубҳасиз, унинг тарихий илдизи XIII асрга бориб тақалиши кўрсатилади.\nСамарқанддаги Мирзо Улуғбек мадрасаси шулар сингари жаҳонга довруқли қадимий олий таълим ўқув юртларидан биридир. Ушбу мадраса асосида астрономия, физика, математика фанларини ўқитишга ихтисослашган университет ташкил қилинса, тарихий ҳақиқат ҳеч қандай эътирозларсиз юзага чиқмайдими? Унинг ҳам юз йил тўхтаб қолган фаолияти замонавий талаб ва даражада давом эта бошлайди. Шунда унга ҳам 600 йиллик тантаналар ярашади ва айнан ўрнида бўлади. Бир неча йилда фаолият кўлами кенгайгач, таркибидаги факультетлар учун шаҳарнинг муносиб ўринларидан алоҳида қўшимча ўқув бинолар ҳам қурилар. Балки Самарқанд давлат университетидаги айрим факультетлар унинг тасарруфига ўтказилар. Шунда табиий тарихий жараёнга заррача путур етмайди. «Мирзо Улуғбек университети» 600 йил олдин фаолиятини бошлаган, деб айтилганда бирор баҳс-мунозара ё ихтилофли муносабатларга асло ўрин қолмайди.\nҲозир қадимий олий ўқув юртларининг қарийб барчаси сайёҳлар томоша қиладиган тарихий меъморий обидалар мақомида турибди. Ичкарисида фақат савдо-сотиқни кўрамиз. Улар бугун замонавий бозор вазифасини ўтамоқда холос. Ворис меросга муносиб бўлиши, уни кейингиларга бус-бутун зарарсиз етказиши ҳам керак. Номлар ўзгартирилиши муаммога ечим бўла оладими? Қандай қилиб, 91 йил олдин бутунлай бошқа замон ва янги вазиятда барпо қилинган Самарқанд давлат университетининг 600 йиллигини нишонлаш мумкин?\nТарих табиий жараён билан ўз йўлида давом этсин. Бугун жамиятимизда журъат пайдо бўлган фасл, ундан вақтида тўғри ва унумли фойдаланайлик. Шунда Миллат қалби Рамз билан эмас, тоза Ҳақиқат ила тарих қудратини ҳис қила бошлайди.


Унинг истеъфога чиқиши нафақат футбол натижалари қониқарли эмаслиги, балки Барселона ўзлигини, яъни-“тотал футбол” йўқолганлиги мухлисларнинг норозилигига сабаб бўлди. Унинг ўрнига янги мураббий — Кике Сетьен тайинланди, демак Қатанолонияни нималар кутмоқда деган биринчи хулосаларни чиқариш мумкин.\nНимага Сетьени келгани ўйлагандек яхши эмас?\nАлбатта, натижаларни яхши томонга тезкор ўзгаришини кутиш — мантиқсизликдир. Табиийки, бунақаси ҳеч қачон бўлмаган, чунки ҳозирда “эски янги” услуб остида жамоани тўлиқ таркибий қайта қуриш ишлари олиб берилмоқда. Бу дегани, Сетьен Барселонага футболни “барселона услубида” ўйнашни янгидан ўргатиш жарайонда. Бу хабар мухлисларга қизиқишини оширмоқда. Энди онлайн-футбол намойиш қилиш янада қизиқарли бўлди, ўйинлар эса ҳақиқий шоуга айланяпти. Айнан шундай ўйинларни, ўтган мавсумда Аякс кўрсатган эди.\nАммо, ҳаммаси ўйлагандек осон бўлганда эди! Тотал футбол онлайнда ўйнашга тайёр эмас жамоа таркиби муаммосини ҳисобга олмасак, яна бир муаммо мавжуд — Сетьен натижа учун “услубдан” воз кечишга тайёр эмаслиги.\nБуни аниқ Валенсия билан ўйинида намойиш қилди, гўё жамоанинг марказий ҳужумчиси кучли бўлгандек кўрсатди. Лекин, ўйин давомида, Суарес тиббий ёрдамга муҳтож бўлди. Кутилган мағлубият: 2:0. Испания чемпионати учун бу камчилик бўлмаса, Чемпионлар лигаси ўйинларида бу катта муаммога келтириши аниқ. Бу эса, Каталония фанатларини ўйлантирмоқда.


Газета Норма маслахатчи / 2015 год / № 23 / Ҳужжат лойиҳаси\n2014–2018 йилларда техник регламентларни ишлаб чиқиш дастури (ВМнинг 30.07.2014 йилдаги 207-сон Қарори билан тасдиқланган) доирасида Вазирлар Маҳкамасининг «Сиқилган табиий газ ва суюлтирилган нефть газларида ишлаш учун қайта жиҳозланган автотранспорт воситаларининг хавфсизлиги тўғрисида» умумий техник регламентни тасдиқлаш ҳақида»ги қарори лойиҳаси тайёрланди.\nҲужжат билан двигателларнинг газда ишлаши учун авторанспорт воситаларини қайта жиҳозлаш чоғида махсус газ ускунаси ва уларни монтаж қилиш элементларининг конструкциясига нисбатан талаблар белгиланган.\nЧунончи, қуйидагилар техник тартибга солиш объектлари бўлади:\n умумий фойдаланишдаги автомобиль йўлларида фойдаланиладиган юк ва енгил автомобиллар, автобуслар ва автопоездлар (бундан кейин – автотранспорт воситалари);\n юқорида кўрсатилган автотранспорт воситалари базаларида тайёрланган ихтисослаштирилган автомобиллар.\nИшлаб чиқарувчи заводнинг газдаги двигателлари ўрнатилган автомобилларга техник тартибга солиш татбиқ этилмайди.\nСТГ ва СНГ тизимларининг* барча элементлари лозим даражада маҳкамланиши ва муайян талабларга жавоб бериши кераклиги назарда тутилган.\nТизимлар шундай ўрнатилиши лозимки, улар шикастланишлардан, масалан, ускуна элементларининг силжишидан, тўқнашувдан, шағал тушишидан, юкларни ортиш, тушириш ёки аралаштиришдан имкони борича ҳимояланиши таъминланиши керак.\nУларга ҳеч қандай қурилмаларни улаш мумкин эмас, двигателнинг лозим даражада ишлашини таъминлаш учун мавжуд бўлиши зарур бўлганлари бундан мустасно.\nТранспорт воситалари СТГ тизимига уланадиган йўловчилар салони ва (ёки) юк бўлинмасини иситиш тизими билан жиҳозланиши мумкин.\nРегламентда автомобилларни газга ўтказишда ишлайдиган шахсларга нисбатан талаблар ҳам белгиланган. Ушбу ишчилар ва мутахассислар:\n18 ёшдан катта бўлишлари;\nишлашнинг хавфсиз усулларига ўқитилган бўлишлари;\nбелгиланган тартибда техминимум ва техника хавфсизлиги қоидалари бўйича имтиҳонлар топширишлари;\nМахсус ускуна элементини қайта жиҳозлаш ёки ўрнатиш ишларини юритишга «Саноатгеоконтехназорат» ДИнинг тегишли гувоҳномасига эга бўлишлари керак.\nУларни қонун ҳужжатлари билан белгиланган тартибда бунга рухсат олган ўқув ташкилотлари тайёрлаши керак.\nРегламент фуқароларнинг ҳаёти ва саломатлиги, жисмоний ва юридик шахсларнинг мол-мулки, давлат мулкини ҳимоя қилишга, атроф муҳитни муҳофаза қилишга ва автотранспорт эгаларини янглиштирадиган ҳаракатларнинг олдини олишга йўналтирилган.\nТехник регламентни жорий этиш транспортдан фойдаланиш хавфсизлигини ошириш имконини беради, бироқ шуни эътиборга олиш лозимки, лойиҳа келишишнинг бошланғич босқичида турибди, у ўзгартирилиши, тузатилиши ёки рад этилиши мумкин.\n*СТГ ва СНГ тизимлари – двигателлари сиқилган табиий газ ёки суюлтирилган нефть газида ишлайдиган транспорт воситаларида ўрнатилган газли ускуна элементлари комплектлари.


Россия, Сурия ва Эрон мудофаа вазирлари Теҳронда учрашди\nРоссия мудофаа вазири Сергей Шойгу (ч) Эрон мудофаа вазири Ҳусайн Деҳқон (ў) билан.\nРоссия мудофаа вазири Сергей Шойгу 9 июнь куни Теҳронда Эрон ва Сурия мудофаа вазирлари билан учрашди.\nРоссия мудофаа вазири муовини Анатолий Антоновнинг билдиришича, уч томонлама музокаралар Сурияда “Исломий давлат” ва Ал-Қоидага алоқадор “Жабҳатан-Нусра”га қарши курашда уч мамлакат ўртасидаги ҳамкорликни кенгайтиришга қаратилган.\nАнтоновга кўра, Россия мудофаа вазири Шойгу пайшанба куни суриялик ҳамкасби Фаҳд Жосим ал-Фориж ҳамда эронлик ҳамкасби Ҳусайн Деҳқон билан икки томонлама учрашувлар ҳам ўтказган.\nМузокаралардан сўнг Эрон мудофаа вазири ҳар уччала мамлакат “барча террор гуруҳлари”га қарши оғишмай кураш олиб бориш қарорида қатъий эканини таъкидлади. Ҳусайн Деҳқонга кўра, бу мақсадга мазкур гуруҳларни сиёсий дастакдан маҳрум қилиш ва уларга келаётган қурол-аслаҳанинг йўлини кесиш орқали эришиш мумкин.\nАҚШ, Европа Иттифоқи ва Саудия етакчилигидаги араб давлатлари коалицияси томонидан мўътадил мухолифат гуруҳлари деб қаралувчи Суриядаги айрим фракциялар Москва, Теҳрон ва Дамашқ томонидан “террорчи гуруҳ” ўлароқ тамғаланган.\nЭрон ва Россия Сурия президенти Башар Асаднинг асосий иттифоқчилари бўлиб ҳисобланади. Эрон Асад режимини дастаклаш учун Сурияга ҳарбий маслаҳатчиларини юборганини айтиб келади. Россия эса ўтган йил сентябридан бери беш йиллик урушда бой берилган ҳудудларни қайтариб олишда Асад қўшинларига ҳаводан дастак бериб келмоқда.


Ўзбекистонда 25 июль куни 592 кишида коронавирус аниқланди. Тошкент шаҳрида янги антирекорд қайд этилди - Daryo\n00:51, 26.07.2020 157638\nЎзбекистонда 25 июль куни 592 кишида коронавирус аниқланди. Тошкент шаҳрида янги антирекорд қайд этилди\nЎзбекистонда 24 июль соат 23:30 дан 25 июль соат 23:30 га қадар коронавирус юқтириб олиш билан боғлиқ 592 та ҳолат қайд этилди. Уч кун давомида касалланиш ҳолатлари 500 тага етмаётганди. Энди эса 13 июлдаги антирекорддан икки нафар кам беморда касаллик аниқланди. Янги ҳолатлардан сўнг Ўзбекистонда коронавирусга чалинганлар сони 19952 нафарга етди.\nССВ ҳисоби бўйича 111, «Дарё» ҳисоби бўйича 117 киши коронавирус асоратларидан вафот этган.\nЯнги касалланган 592 кишининг барчаси тана ҳарорати кўтарилганлиги туфайли профилактика мақсадида ҳамда коронавирусга чалинган беморлар билан мулоқотда бўлганлиги сабабли намуна олинган фуқаролар орасида аниқланган:\nТошкент шаҳрида — 459 нафар;\nНаманган вилоятида — 37 нафар;\nСамарқанд вилоятида — 32 нафар;\nТошкент вилоятида — 13 нафар;\nБир қарашда касалланиш ҳолатлари кўпаймагандек туюлади, чунки 13 июлда 594 кишида касаллик аниқланганди. Аммо ўшанда 594 та ҳолатдан 83 таси хориждан келиб карантинга олинганлар орасида қайд этилганди. 25 июль куни эса хориждан келганлар орасида янги ҳолатлар аниқлангани ҳақида хабар берилмади. Демак, барча ҳолатлар аҳоли орасида аниқланган бўлиб чиқади. Самарқанд вилояти соғлиқни сақлаш бошқармаси бошлиғи Давронбек Жуманиёзов ҳам 22 июлдаги брифингда аҳоли орасида касалланиш кўпайганини қайд этганди. «Аввал бир кунда аниқланган касалларнинг 30-40 фоизи аҳоли орасидан, қолганлари карантин муассасаларидан чиққан бўлса, бугун 100 фоиз аҳоли орасидан чиқяпти. Аҳоли орасида мана шу касаллик юрибди», — деганди Давронбек Жуманиёзов.\nТошкент шаҳрида 459 кишида касаллик қайд этилди. Бу янги антирекорд. Бунгача 13 июль куни 448 кишида касаллик аниқланиши энг катта натижа бўлиб турганди. Ҳафта давомида Тошкентда 1733 кишида коронавирус аниқланди. Бу коронавирусга чалиниш ҳолатлари бўйича 2-ўринда турган Тошкент вилоятида бутун эпидемия мавсумида аниқланган касалланганлар сонига деярли тенг. Янги ҳолатлардан сўнг Тошкентда коронавирусга чалинганлар сони (хориждан келиб карантинга олинганлар билан бирга) 12124 кишига етди.\nНаманган вилоятида 12 июлдан 23 июлгача ҳар куни янги касалланиш ҳолатлари аниқланганди. 24 июлда касалланиш ҳолатлари аниқланмади, 25 июлда эса 37 кишида касаллик қайд этилди. Наманган вилоятида коронавирусга чалинганлар сони бўйича Қашқадарёдан ўтиб кетди — 653 га 637.\nСирдарё вилоятида 36 кишида касаллик аниқланди. Вилоятда 21 июль куни ҳам 36 кишида касаллик аниқлангач, янги ҳолатлар қайд этилмаётганди. 17 июлдан бери ССВ Сирдарё вилоятининг статистикасини Тошкентдан алоҳида беришни бошлади. Ўша кунгача вилоятда касалланганлар сони 213 нафарни ташкил этган, 9 кун ичида Сирдарё вилоятида коронавирусга чалинганлар сони 2 баравардан ҳам ошди. 17—25 июль оралиғида Сирдарёда 246 кишида коронавирус тасдиқланди. Сирдарё вилояти коронавирусга чалинганлар сони бўйича Сурхондарёдан ўтиб кетди — 459 га 427.\nСамарқанд вилоятида 32 кишида коронавирус аниқланди. Охирги 4 кун ичида Самарқандда касалликка чалинганлар сони 105 нафарга кўпайди. Вилоятда июль ойида қайд этилган касалланиш ҳолатлари 392 тага тенг. Солиштириш учун, Самарқандга қўшни Навоий вилоятида эпидемия мавсуми бошидан бери касалланганлар сони 391 тани ташкил этади.\nТошкент вилоятида коронавирусга чалинганлар сони 13 нафарга кўпайди. 17 июлдан бошлаб Соғлиқни сақлаш вазирлиги Тошкент вилоятининг кўрсаткичларини Тошкент шаҳридан алоҳида бера бошлади. Ўшандаб буён вилоятда 110 кишида касаллик аниқланди. Тошкент вилоятида ҳозирда 1788 кишида коронавирус қайд этилган, бу беморлар сони бўйича 3 ва 4-ўринда бораётган Андижон ва Самарқанддаги касалликка чалинганларнинг умумий сони (1747)дан ҳам кўп.\nҚорақалпоғистон Республикасида 8 кишида коронавирус аниқланди. Республикада касалланганларнинг умумий сони 337 нафарга етди. Ушбу ҳолатларнинг ярмидан ортиғи — 186 та ҳолат июль ойида содир бўлди. Қорақалпоғистонда касалликка чалинганлар орасида Қорақалпоғистон Республикаси Жўқорғи Кенгеси раиси Муса Ерниязов ҳам бор. 25 июль куни унинг вафоти ҳақида ҳам хабарлар тарқалди. Аммо ССВ матбуот котиби бу хабарларни рад этиб, Муса Тажетдинович ҳаётлигини билдирди. «Етакчи мутахассислар у кишининг соғлиғи тикланиши учун курашяпти», — дейди ССВ матбуот котиби. Сурхондарё вилояти ҳокими Тўра Боболовнинг ҳам вафот этгани ҳақида хабарлар тарқалганда, унинг ўзи видеомурожаат қилиб, аҳволи яхшилигини билдирганди. Муса Ерниязов ҳам видеомурожат қиладими, унинг аҳволи видеомурожаат қиладиган даражада яхшими, буниси номаълум.\nНавоий вилоятида коронавирусга чалинган беморлар билан мулоқотда бўлганлиги сабабли намуна олинган фуқаролар орасида 7 та ҳолат аниқланди. Навоийда июль ойида 108 кишида коронавирус аниқланди. Бу вилоятдаги жами касалланиш ҳолатларининг 28 фоизига тенг.\nССВ 25 июль куни Тошкент шаҳрида 2 нафар, Қорақалпоғистон Республикасида ҳам 2 нафар, Жиззах вилоятида эса 1 нафар, жами 5 нафар коронавирусга чалинган бемор вафот этгани ҳақида хабар берди. Ушбу ҳолатларнинг биттаси — Қорақалпоғистоннинг Қонликўл тумани ҳокими вафоти ҳақидаги хабарлар бир кун олдин расмий манбалар орқали бериб бўлинганди. Шунингдек, маҳаллий нашрлар Чилонзор СЭОМ ходимининг вафоти ҳақида хабар берди.\nБиринчи ўлим. Чилонзор тумани Санитария-эпидемиологик осойишталик маркази бактериология лабораторияси мудири 62 ёшли Марҳабо Аҳмедова коронавирусдан вафот этди. Унинг ўлими 19 июль куни қайд этилган, бироқ ҳозиргача ҳеч ерда эълон қилинмаган. Бу ҳақда шифокорнинг опаси Маҳмуда Мурзаевага таяниб, «Gazeta.uz» хабар берди.\nСоғлиқни сақлаш вазирлиги қошидаги Санитария-эпидемиология осойишталик агентлиги Марҳабо Аҳмедованинг вафот этганлиги ҳақидаги хабарни «Gazeta.uz»га тасдиқлаган. Аммо ССВ коронавирус асоратларидан вафот этганлар орасида у ҳақда маълумот бермаган.\nИккинчи ўлим. Қорақалпоғистон Ички ишлар вазирлиги Патруль-пост хизмати ва жамоат тартибини сақлаш бошқармаси кинология хизмати бўлими бошлиғи, подполковник Есемурат Қайипназаров 24 июль куни 49 ёшида вафот этди. Бу ҳақда «Makan.uz» хабар берди. Соғлиқни сақлаш вазирлиги матбуот хизмати шу исм-фамилияга мос келувчи Нукус шаҳрида яшаган 49 ёшли эркак Е.Қ.нинг вафоти ҳақида маълум қилди.\nХабарга кўра, фуқаро Е.Қ. 15—19 июль кунлари Республика ички ишлар вазирлиги госпиталида даволанган. Унда COVID-19 инфекцияси тасдиқлангач, республика кўп тармоқли тиббиёт марказининг реанимация бўлимига ётқизилган.\nУчинчи ўлим. Жиззах вилояти Шароф Рашидов туманида яшаган 58 ёшли А.М. исмли аёлда коронавирус тасдиқлангач, вилоят юқумли касалликлар шифохонасига ётқизилган. Унга COVID-19 инфекциясининг ўта оғир кечиши, икки томонлама пневмония ташхиси қўйилган. Хасталик ўткир нафас етишмовчилиги асорати билан кечган.\nШунингдек, бемор юрак ишемик касаллиги, стенокардия, қандли диабет ҳамроҳ касалликлар билан ҳам оғриган.\nТўртинчи ўлим. Тошкент шаҳар Шайхонтоҳур туманида яшаган 64 ёшли М.С. исмли аёл 13–18 июль кунлари Тошкент шаҳар тез тиббий ёрдам клиник шифохонаси кардиология бўлимида даволанган. 18 июль куни COVID-19 тасдиқланган ва бемор Тошкент тиббиёт академияси клиникаси реанимация бўлимига ётқизилган.\nУнга COVID-19 инфекциясининг ўта оғир кечиши, икки томонлама пневмония ташхиси қўйилган. Хасталик ўткир нафас етишмовчилиги, зўриқиш стенокардияси, терминал ўпка ва бош мия шиши асоратлари билан кечган.\nШунингдек, бемор бош мия қон айланишининг ўткир бузилишидан (инсульт) сўнгги ҳолат, юрак ишемик касаллиги, миокард инфарктидан сўнгги кардиосклероз, гипертония каби ҳамроҳ касалликлар билан ҳам оғриган.\nАммо беморнинг аҳволи кескин оғирлашган ва юрак қон-томир етишмовчилиги, сатурация кўрсаткичи пасайиб бориши, нафас олишининг қийинлашуви бўйича мутахассислар томонидан ўтказилган реанимацион муолажаларга қарамай у ўткир нафас ва юрак қон-томир етишмовчилиги, терминал ўпка шиши ҳамда бош мия шишидан вафот этган.\nБешинчи ўлим. Тошкент шаҳар Олмазор туманида яшаган 34 ёшли Б.М. исмли аёлда 5 июль куни COVID-19 тасдиқланган ва 6 июль кунига қадар у Эпидемиология, микробиология ва юқумли касалликлар илмий-текшириш институти клиникасида даволанган.\n6 июль куни бемор шаҳар 3-сон туғруқ комплексига ўтказилган. Унга COVID-19 инфекциясининг ўта оғир кечиши, икки томонлама пневмония ташхиси қўйилган бўлиб, касаллик ўткир нафас ва юрак етишмовчилиги асорати билан кечган.\nАсосий касаллик асоратлари ҳисобига беморнинг аҳволи оғирлашиб, мутахассислар томонидан тўлиқ ҳажмда, стандарт асосида ўтказилган реанимацион чораларга қарамай ўткир нафас ва юрак қон-томир етишмовчилигидан вафот этган.\nКетма-кет иккинчи кун коронавирусга чалинган ҳомиладор аёллар вафоти ҳақида хабар берилмоқда. Бир кун олдин ҳам қашқадарёлик 35 ёшли ҳомиладор аёл коронавирус асоратларидан вафот этгани маълум бўлганди.\n24 июль куни Қорақалпоғистон Республикаси Қонликўл тумани ҳокими 36 ёшли Даулет Толибаевнинг коронавирусга чалиниб, вафот этгани хабар қилинганди. ССВ бир кун ўтиб ушбу ўлим ҳолати тўғрисида батафсил маълумот берди.\nСоғлиқни сақлаш вазирлигининг маълум қилишича, Қорақалпоғистон Республикаси Нукус шаҳрида яшаган Д.Т.да иситма, умумий ҳолсизлик ва қуруқ йўтал пайдо бўлгач, жорий йил 10 июль куни республика юқумли касалликлар шифохонасига ётқизилган. Унга COVID-19 инфекциясининг ўта оғир кечиши, икки томонлама пневмония, ўткир респиратор дистресс синдром ташхиси қўйилган. Хасталик ўткир нафас етишмовчилиги, мия шиши асоратлари билан кечган. Шунингдек, беморда семизликнинг 3-даражаси, юрак ишемик касаллиги каби ҳамроҳ касалликлар ҳам бўлган.\nШифокорлар томонидан стандартлар асосида ўтказилган реанимацион муолажаларга қарамасдан беморнинг аҳволи кескин оғирлашиб, ўткир нафас ва юрак қон-томир етишмовчилиги, мия шишидан вафот этган.\nҲозиргача Соғлиқни сақлаш вазирлиги 111 кишининг коронавирус асоратларидан вафот этганини хабар берди. «Дарё» ҳисоби бўйича коронавирус чалингач вафот этганлар сони 117 нафарни ташкил этмоқда. Давлат хизматлари агентлиги 15 июль куни Навоий вилоятидаги 61 ёшли ходими Адҳамжон Деҳқонов, Маданият вазирлиги эса 18 июль куни 32 ёшли ходими Акмал Ирисов коронавирус асоратларидан вафот этгани, Олмалиқ шаҳри ҳокимлиги 9 ва 15 июль кунлари шаҳар шифохоналарида вафот этган икки аёлда коронавирус тасдиқлангани ҳақида хабар берган. Шунингдек, 22 июлда Бош прокурорнинг собиқ ўринбосари, ҳозирда Қорақалпоғистон прокуратурасида бўлим бошлиғи бўлиб ишлаётган 66 ёшли Ҳакимбай Халимов, Чилонзор тумани Санитария-эпидемиологик осойишталик маркази бактериология лабораторияси мудири 62 ёшли Марҳабо Аҳмедова коронавирус асоратларидан вафот этгани хабар қилинган. Бироқ ушбу ҳолатлар ҳақида ССВ томонидан айни вақтгача ахборот берилмаган.\nАйни пайтда коронавирус инфекциясидан даволанаётган 9 010 нафар бемордан 133 нафари оғир, 63 нафари эса ўта оғир аҳволда. Аҳволи оғир ва ўта оғир беморларнинг умумий сони 16 июль куни биринчи марта 60 нафардан, 17 июль куни 80 нафардан, 18 июль куни 90 нафардан, 19 июль куни 100 нафардан 21 июль куни 130 нафардан, 23 июль куни 140 нафардан, 24 июль куни 170 нафардан ошганди, энди эса уларнинг умумий сони 196 нафарга етди.\nКун давомида 359 нафар бемор коронавирусдан соғайди. Бу янги рекорд. 22 июлдаги рекорд 8 тага яхшиланди.\n25 июль куни\nТошкент шаҳридаги тиббиёт муассасаларида — 124 нафар;\nТошкент вилоятида — 146 нафар;\nСирдарё вилоятида — 40 нафар;\nЖиззах вилоятида — 21 нафар;\nБухоро вилоятида — 12 нафар бемор тузалди.\nТошкент вилоятининг статистикалари 17 июлдан бери алоҳида берила бошлаган бўлса, бу кунлар ичида биронта ҳам беморнинг даволангани ҳақида ахборот берилмаганди. 25 июлда эса бир йўла 146 нафар бемор тузалди.\nҲозирда касаллик қайд этилган жами 19 952 нафар бемордан 10 831 нафари соғайиб, даволаниш кўрсаткичи 54 фоизни ташкил этмоқда. Бир кун ичида бу борадаги кўрсаткич ўзгармади.\nСоғлиқни сақлаш вазирлиги маълумотлари бўйича айни пайтда 9010 нафар бемордан 6639 нафари Тошкент шаҳрида даволанмоқда. Фарғонада 17, Навоийда 21, Жиззахда 28, Хоразмда 42, Сирдарёда 106, Қорақалпоғистонда 121, Самарқандда 135, Бухорода 139, Наманганда 162, Сурхондарёда 236, Андижонда 255, Қашқадарёда 262 ва Тошкент вилоятида 847 нафар бемор қолди.\nҲозирда Ўзбекистонда уй карантинида 67 176 нафар, стационар карантинда эса 26 098 нафар фуқаро тиббий кузатувда бўлиб турибди. Бир кун ичида уй карантинидаги фуқаролар сони 122 нафарга камайган бўлса, стационар карантиндаги фуқаролар сони 296 нафарга кўпайди.\n23:54, 20.06.2020 260241\n12:53, 15.06.2020 157813\n02:43, 01.10.2020 827\n01:56, 01.10.2020 1331\n00:47, 01.10.2020 3832\n23:57 Бугун 6254\n19:35, 29.09.2020 111405\n22:28, 28.09.2020 106911\n11:45 Бугун 92549\n09:52, 29.09.2020 91700


Оиланинг тез ривожланишини таъминловчи озиқлар – Tadbirkor-Fermer\nОиланинг тез ривожланишини таъминловчи озиқлар\nАрилар уяларига даладан келтирилган шарбат хамда гулчанг оилада куртчаларнинг ривожланиши учун омил (замин) хисобланади. Аммо ари оилаларини асосий шарбат туплашга тайёрлаш даврида шарбат ажратувчи гуллар булмаса, купинча хар 3-5 кунда бир маротаба 1 кг шакарга 1 л сув аралаштириб тайёрланган шакар шарбати билан озиклантириб турилади. Маълум вактдан кейин ариларнинг\nучиш кобилияти тезлашади хамда куртчаларни етиштириш жадаллашади. Шунинг учун бундай пайтда оилада етарли (8-10 кг) озик булиши керак.Тайёрланган шакар шарбати целлофан халтачаларга\nкуйилади, халтачанинг опи дазмол билан ёпиштирилади ва 3-5 жойига игна санчиб кўйилади. Арилар зарур пайтда шарбат билан озикланиб, етишмаган озик миқдорини тўлдиради. Арилap шарбатига ариларнинг танасига енгил суриладиган, таркибида оксил хамда витаминлар бор булган нон хамиртуруши ёки пиво хамиртурушини кушиб берилса хам бўлади.\nЯнги тайёрланган нон хамиртурушидан 250 грамми олиниб, 0,5-1 л шакар шарбатида яхшилаб аралаштирилади, кейин уни идишдаги кайнатилаётган шакар шарбатига кушиб юборилади\nва кайнатиш натижасида ачитки замбуруrлари улган 5% ли шакар хамиртурушли озик тайёр булади. Қyритилган нон хамиртурушидан хулига нисбатан 4 маротаба кам, яъни 60-65 грамм олиниб, ним ширин сувда зритилиб, бир сутка давомида илик жойда ушлаб турилса, хамиртуруш замбуруrлари (бактериялар) тез ривожланиб купаяди. Тайёр булган хамиртурушли суюклик шакар шарбатига кушиб кайнатилади ва совиганидан кейин ариларга берилади. Табиатда гулчанг берадиган усимликлар кам булиб,\nари оиласи ичидаги мумкатак рамкаларда хам жамrарилган гулчанглар тугаб колган булса, ариларни куйидаги оксил аралашмаси билан бокиш мумкин. Уч кисм ёrи олинган соя донининг уни, бир кисм ёrи олинган сут ва бир кисм пиво ёки нон хамиртурушидан тайёрланган озик (Гайдак аралашмаси).\nАгарда куртчаларни 100% десак, шундан 65%ини арилар оксил аралашмаси билан бокади. Бундай хамирсимон оқсилли аралашма куйидаги нисбатда тайёрланади: асал – 22%, канд упаси – 64%, пиво ёки нон хамиртуруши – 5%, гулчанг – 5%, сув – 4% ва сирка кислотаси – 0,04%. Бу озик\nзрта бахорда, об-хаво ёмон пайтларда арилар усимлик гулларидан гулчанг келтирмаётган пайтда берилса максадга мувофик бўлади.


Дунёда энг оммалашган кроссоверлар аниқланди - Carzone.Uz\nДунёда энг оммалашган кроссоверлар аниқланди\nЭнг оммалашган кроссовер номи Honda CR-Vдан Toyota RAV4га ўтди. Аммо уларнинг савдо ҳажми орасидаги фарқ унча катта эмас. Focus2move портали 2017 йилнинг биринчи ярмига оид автомобиллар савдосини таҳлил қилиб юқоридаги хулосага келди.\nЎтган ярим йилликда 381 845 дона RAV4 ва 380 372та CR-V сотилган. “Тойота”да 9,9 фоизлик ўсиш кузатилган бўлса, “Хонда”нинг савдоси бор-йўғи 4,3 фоизга ошган. Ўрин алмашишларининг сабаби шу.\nИкки япон кроссоверига Volkswagen Tiguan жадал яқинлашмоқда. Унинг ўсиш динамикаси 45 фоизни ташкил этганини эътиборга олсак, ҳадемай “немис” “япон”ни қувиб етиши ҳеч гап эмас. 340 607 адад билан сотилган Tiguan учинчи ўринда. Серхаридор бешликка Hyundai Tucson (286 185та, -7,9 фоиз) ва Nissan Qashqai (253 838та, +14,7 фоиз) кроссоверлари ҳам кирган.\nРўйхатнинг қолган қаторларида Haval H6 (226 938та, -5,6 фоиз), Qashqai — Nissan Rogueнинг америкача версияси (219 318та, +29,7 фоиз), Kia Sportage (216 150та, -19 фоиз), Nissan X-Trail (203 890та, +0,1 фоиз) ва Mazda CX-5 (195 138та, +11,1 фоиз) кроссоверларини учратиш мумкин.\nДебютант Toyota CH-R кўрсатган натижани ҳам эътиборга олиш лозим. Автоҳаваскорлар 153 675та CH-R харид қилгани ихчам кроссовернинг келажагидан дарак бериб турибди.\nЭслатиб ўтамиз: дунёда энг кўп сотилган автомобиль Toyota Corolla саналади. Узоқ йиллар иккинчи ўринни бермай келган Volkswagen Golf ўз ўрнини Ford F-Series пикапига бўшатиб берди.


Олтин олма, дуо ол! – Сурхон тонги\nБош саҳифа / Жамият / Олтин олма, дуо ол!\nОктябр 27, 2017\tЖамият Изоҳ қолдириш 1,868 Кўрилди\nДонишманд халқимизнинг бой ҳикматлар хазинасида дуонинг хосияти ҳақида жуда кўплаб ибратомуз ҳикоятлар, нақл ва иборалар мавжуд. Ушбу қадриятлар ҳаётимизнинг бир бўлагига айланиб улгурган. “Олтин олма, дуо ол”, “Элнинг дуоси кўл”, “Дуо билан эл кўкарар” каби мақолларнинг замирида дуо олишга бўлган рағбат, ибрат ва ташаббусни пайқаймиз.\nЭрта тонгдан уйдан чиқаётган фарзанд ота-онасининг дуосини олишга интилади. Бу халқимизга хос бўлган гўзал фазилатлардан саналади. Оила аъзоларининг шахсий намунаси ёш авлодга ибратдир. Зеро, дуо олган кишининг руҳияти баланд, бошлаётган эзгу ишининг ривожидан кўнгли тўқ бўлади. Ўз-ўзига бўлган ишонч, ички руҳий қувват ана шу дуоларнинг сабабидан, дейиш мумкин.\nШайх Муҳаммад Содиқ Муҳаммад Юсуф: “Дуо ибодат турларидан бири бўлиб, инсон билан Аллоҳнинг орасини боғлайди”, дея дуонинг муҳим маънавий-руҳий эҳтиёж эканлигини таъкидлайди. Маълум бўладики, кишининг Яратганга яқинлигини таъминловчи ришта — бу дуодир. Шу боис, инсон доимо эзгу дуода бўлиши, амалда ҳам дуосидагидек йўл тутмоғи жоздир.\nАллоҳ таоло муаддас Қуръони каримда дуо қилувчиларга қарата шундай марҳамат қилган: “Агар бандаларим сендан Мени сўрасалар, Мен, албатта яқинман. Дуо қилувчи дуо қилганда ижобат қиламан. Бас, Менга ҳам ижобат қилсинлар ва иймон келтирсинлар. Шоядки, тўғри йўлни топсалар”, (“Бақара” сураси 186-оят).\nИнсон доим дуога эҳтиёж сезади. Қалбни Яратганга боғлаб унга юзланмоғи, шукр ва сабрининг изҳорини дуоси билан билдирмоғи лозим. Мусо (алайҳиссалом) дуо қилиб: “Ё Аллоҳ! Менга жаннатда мен билан бирга бўладиган дўстимни кўрсат”, деб илтижо қилди. Аллоҳдан ваҳий келиб: “Фалон шаҳарнинг фалон бозорига бор, У ерда бир қассоб бор, унинг кўриниши шундоқ, у жаннатда доим сен билан бирга бўлади”, дейди. Мусо (алайҳиссалом) бориб, мазкур дўконни топиб, кун ботгунча қассобни кузатди. Кун ботгач, қассоб бир парча гўштни саватига солиб, дўконидан чиқди. Мусо (алайҳиссалом) унинг олдидан чиқиб, уйингда бир кеча меҳмон бўлсам, майлими, деди. Қассоб рози бўлди ва уйига олиб борди. Гўштдан мазали шўрва тайёрлаб, каптар боласи каби бир заифа кампирни саватда кўтариб келди. Таомни кампирнинг оғзига солиб, қорнини тўйғазди. Кейин кийимларини ювди, тоза кийим кийдириб, яна саватга қўйди. Шу лаҳзаларда Мусо (аллайҳиссалом) қулоқ тутди. Кампир пичирлаб: “Ё Парвардигор! Ўғлимни жаннатда Мусо билан бирга қил!” деб дуо қиларди. Қассоб саватни бир қозиққа илиб қўйди. Мусо (алайҳиссалом): “Нима учун бундай қилдинг?” деди. Қассоб: “Онам қариб, кучлари кетиб, ҳатто ўтира олмайдиган бўлиб қолганлар”, деди. Шунда Мусо (алайҳиссалом): “Эй биродар! Сенга хушхабар бор. Мен Мусо пайғамбарман, сен эса менинг жаннатдаги қўшнимсан”, дедилар.\nИнсонни икки дунё саодатига мушарраф айлагувчи эзгу дуолар барчамизга насиб этсин.\nЖарқўрғон туман “Исмоил Мирохур Шоназар ўғли” жомеъ масжиди имом хатиби\nОлдинги Касаначилар сафи кенгаймоқда\nКейинги Юрт ободлиги


ЎзА - Ўзбекистон – БАА: 5:0\nЎзбекистон – БАА: 5:0\n13.03.2017 14:07 Чоп этиш версияси\nФутбол бўйича Ўзбекистон аёллар терма жамоаси "Осиё кубоги – 2018" мусобақасининг саралаш босқичига пухта ҳозирлик кўрмоқда.\nАйни пайтда Дубай шаҳрида ташкил этилган ўқув-машғулот йиғинида қатнашаётган терма жамоамиз аъзолари Бирлашган Араб Амирликлари аёллар терма жамоасига қарши ўртоқлик учрашувларини ўтказди. Дастлабки учрашувда футболчиларимиз 8:1 ҳисобида ғалаба қозонгани ҳақида хабар берган эдик.\nИккинчи ўйинда ҳам Шерали Бобоқулов шогирдлари рақибларига ҳеч қандай имконият қолдирмади. Ўзбекистон футбол федерациясидан маълум қилишича, мазкур баҳсда футболчиларимиз 5:0 ҳисобида ғалаба қозонган. Терма жамоамиз голларига Маҳлиё Сарикова, Лиана Норбекова, Людмила Карачик, Дилдора Нозимова, Маҳфуза Туропова муаллифлик қилган.\nЭслатиб ўтамиз, Ўзбекистон аёллар терма жамоаси "Осиё кубоги – 2018" мусобақасининг саралаш босқичида “B” гуруҳидан жой олган бўлиб, Жанубий Корея, Гонконг, Ҳиндистон ва КХДР аёллар терма жамоалари билан баҳслашади. Саралаш босқичи учрашувлари 3-11 апрель кунлари бўлиб ўтади.


КЕЧИРИМЛИЛИК, БАҒРИКЕНГЛИК СИЁСАТИ АДАШГАН ФУҚАРОЛАРНИ ФАОЛ ҲАЁТГА ҚАЙТАРМОҚДА — Zamaxshariy.uz\nКЕЧИРИМЛИЛИК, БАҒРИКЕНГЛИК СИЁСАТИ АДАШГАН ФУҚАРОЛАРНИ ФАОЛ ҲАЁТГА ҚАЙТАРМОҚДА\nКечиримлилик, бағрикенглик халқимизга хос қадим қадриятлардан саналади. Муқаддас динимиздаҳам банда билиб-билмай хато йўлга кирса, сўнг хатосини тан олиб, тавба қилса барча қилмиш гуноҳ ишлари кечирилиши, зиммасидан соқит бўлиши белгилаб берилган.\nЎтган даврда хукуматимиз олиб борган инсонпарварлик сиёсати туфайли кўпгина адашиб диний экстремистик оқимларга кўшилиб қолган фуқаролар ҳаётга қайтдилар. Юртбошимиз ташаббуслари билан ҳар йили эълон қилинаётган умумавф жараёнида ана шундай фуқаролар қамоқлардан озод қилиниб, оилалари бағрига қайтиб, барча сингари ўз касби кори билан жамиятимиз ривожига хисса қўшишга ҳаракат қилмоқдалар.\nМуҳтарам Юртбошимиз Шавкат Мирзиёев диний уламолар билан учрашувда бир вақтлар диний экстремистик оқимларга адашиб кириб қолган ва ҳали хамон ўша хатти харакати учун ички ишлар органлари рўйхатида турган фуқаролар билан жамоатчилик асосида чуқур ишлаш орқали уларни рўйхатдан чиқариш ташаббуси билан чиққандилар. Бу инсонпарварлик тамойилларига асосланган хайрли ишлар қисқа фурсатларда ўз самарасини берди.\nУрганч шаҳридаги ана шундай фуқароларнинг оилавий ахволини чукур ўрганиш, муносиб турмуш тарзига қайтариш, маҳалла ҳамда жамоатчилик ишларига жалб қилиб, бу борада фуқаровий фаоллигини ошриш мақсадида махсус ишчи гурухлари тузилди. Ўтган қисқа фурсатда таркибида турли соха ходимлари-психолог, шифокор, махалла фаоллари, профилактика инспектори, банк ходими, бандлик маркази вакилларидан иборат ишчи гурухлари билан биргаликда рўйхатда турган барча шахслар хонодонларида бўлдик. Уларнинг ота-оналари, яқинлари билан сухбатлашилди. Оилавий ахволи ўрганилди. Уларга ўз бизнесини йўлга қўйиш учун банклар томонидан имтиёзли қредитлар ажратиш, иш билан таъминлаш, соғлигини тиклаш каби масалаларда амалий ёрдамлар кўрсатилди.\nҚачонлардир ғаламис кимсалар алдовига учиб, диний экстремистик гурухларга аъзо бўлган, сўнг қилган хатосини англаб, тавба қилиб, ўз муносиб хаётий йўлини бошлаган, аммо хали ҳамон “рўйхатда туриш” тамғасидан қутула олмаган фуқаролар давлатимиз рахбарининг бу инсонпарварлик сиёсатидан ғоятда мамнун эканликлари кўзларидаги қувонч ёшларидан аён бўлади.\nБиргина мисол: 2-сон Феруз номли махалланинг “Дўстлик” кўчаси 26-ханадонида яшовчи, 1979-йилда туғилган Отабек Ёқубовни олиб кўрайлик. У хали олийгоҳда ўқиб юрган кезларида айнан адашиб, диний эътиқоди тўла шаклланмагани учун диний экстремистик оқим таъсирига тушиб қолади. Аммо, кўп ўтмасдан ўз хатосини англаб етиб, тавба қилади. Отабек Ёқубов шахардаги бир қатор мактабларда ва хозирда эса касб-хунар коллежида физика фанидан ёшларга сабоқ бериб келмоқда. Турмуш ўртоғи Алеся Болтева хам олий маълумотли, тадбиркорлик корхонасида хисобчи вазифасида ишлайди улар икки фарзанд- бир ўғил ва бир қизни тарбиялашмоқда.\nЎрганиш жараёнида ички ишлар бўлими рўйхатидан чиқарилган Отабек Ёқубовнинг дил сўзларини хаяжон билан эшитасиз. У ўз миннатдорчилигини кўз ёши билан шундай ифдалайди: “Бир вақтлар ғаламислар таъсирига тушиб, диний экстремистик оқимга қўшилиб қолганман. Ўз хатоимни англаб, халқимдан, Президентимдан кечирим сўраб тавба қилгач менга хеч қандай жазо тайинлашмади, хаётда ўз ўрнимни топишга ёрдам беришди. Аммо ҳали ҳамон рўйхатда турганим ич-ичимдан виждонимни қийнарди. Мактабларда ўқувчиларга сабоқ бераётганимда “бу болалар менинг рўйхатда турганимни билишармикан” деган ўй ичимни тирмаларди.\nШу боис иш жойимни тез ўзгартиришга мажбур бўлардим. Бу рўйхатда туришим нафақат ўзимга, балки яқинларимга ва оиламга гўё бир умр босилган тамғадек кўринарди. Ўйлардимки, эрта-индин қизимнинг бўйи етиб, уйимизга совчилар келишса, одатимизга кўра қандай оила эканлигимиз ҳақда совчи тамон махалладан суриштирсалар ва уларга “бу қизку яхши, одобли, аммо отаси Диний экстремистик оқимга мансуб бўлганлиги сабабли рўйхатда турибди” деб айтишса нима бўлади. Албатта,аксар оилалар бундай одамлардан йироқ юриш керак деб совчиликдан қўл силтаб кетишлари тайин.\nАхир бу билан мен бегуноҳ қизимнинг бир умр ҳаётига зомин бўламанку. Бу ёқда эрта индин ўғлим бирорта қизга кўнгил қўйса, ўша хонадонга қайси юз билан совчи юбораман? Улар суриштирсалар ва менинг “эски тамғам” яна юзага қалқиб чиқса, хеч ким қизини бермаса нима бўлади деган ҳаёл кеча-ю кундуз тинчлик бермасди.\nПрезидентимизга мингдан минг рахмат! Инсонпарварлик тамойилларини олиймақом даражага чиқариб, мени ўша рўйхатдан чиқишимга ёрдам бердилар. Энди қачондир юзимга чапланган бу қора иллатдан тоза бўлдим. Бу яхшиликлари учун Президентимга, юртимизга токи танда жоним бор экан, сидқидилдан хизмат қилишни умрим мазмуни деб биламан. Оила аъзоларимнинг бу хабарни эшитиб, қанчалик қувонганликларини таърифлаб беришим қийин… ”\nЎрганиши давомида гурихимиз аъзолари бундай эътирофларни, қувонч кўз ёшларини қанчалаб кўришди. Диний экстремистик оқимга қачонлардир адашиб кириб қолган ва рўйхатга олинган фуқароларнинг ота-оналари, яқинлари айтмиш дил сўзлари, миннатдорчиликларини эшитиш яхши. Айни патда бу барчамизга масъулият юклайди, биринчи навбатда бугун рўйхатдан тушиб, бошқалар қатори тўла хуқуқли фуқаро бўлган кишиларга, уларнинг ота-оналари, яқинларига. Негаки, халқимизда “кўр хассасини бир марта йўқотади” деган мақол бор, буни унутмаслигимиз керак.\nИшчи гурухимиз “ўз болангни ўзинг асра!” шиорини хаётга тадбиқ қилиб, барчамиз учун бардавом иш йўсинига айлантириш мақсадида келгусида хам ана шундай фуқаролар холидан, оиласидан хабардор бўлиб туришни, уларга амалий ёрдам беришни мунтазамликка айлантиришни бош мақсад қилишган.\nҲалқимизга хос кўп қадим қадрият-кечиримлилик, бағрикенглик сиёсати туфайли жамиятимизда соғлом муҳит янада барқарор бўлиши, тинч, фаровон турмушимиз янада тараққий этиши шубҳасиздир.\nPrevious Post:ОГОҲ БЎЛМОҚ ҲАР БИР КИШИГА ЗАРУР\nNext Post:ИСРОФ НЕЪМАТЛАР ЗАВОЛИДИР


Тошкентдаги мудҳиш ЙТҲ 22 ёшли қиз ва 38 ёшли эркакнинг умрига зомин бўлди - 08.06.2019, Sputnik Ўзбекистон\nТошкентдаги мудҳиш ЙТҲ 22 ёшли қиз ва 38 ёшли эркакнинг умрига зомин бўлди\nДастлабки маълумотларга кўра, ЙТҲ йўлни белгиланмаган жойдан кесиб ўтган пиёда туфайли содир бўлган. 08.06.2019, Sputnik Ўзбекистон\n13:22 08.06.2019 (янгиланди: 13:24 08.06.2019)\nCC0 / pixabay / Машина после ДТП. Иллюстративное фото\nДастлабки маълумотларга кўра, ЙТҲ йўлни белгиланмаган жойдан кесиб ўтган пиёда туфайли содир бўлган.\nТОШКЕНТ, 8 июн — Sputnik. Кеча Мирзо Улуғбек туманидаги Тошкент ҳалқа автомобиль йўлида йўл-транспорт ҳодисаси содир бўлди.\nИИББ Юнусободдаги ЙТҲ юзасидан расмий маълумот берди\n5 Июн 2019, 14:10\nХабарда қайд этилишича, 22 ёшли қиз йўлни белгиланмаган жойдан кесиб ўтган.\n“Ласетти” русумли автомобиль ҳайдовчиси пиёдани уриб юборган, шундан сўнг бошқарувни йўқотиб, “Кобальт” русумли автомобиль билан тўқнашиб кетган. “Ласетти” уриб юборган пиёда Shacman юк машинаси тагига кириб кетган.\n“ЙТҲ оқибатида пиёда Г.И. ва “Ласетти” автомобилининг 38 ёшли йўловчиси О.М. воқеа жойида ҳалок бўлган”, - дейилади хабарда Тошкент шаҳар ИИББ хабарида.\n“Кобальт” автомобилининг йўловчиси олган жароҳати туфайли шифохонага ётқизилган. “Ласетти” автомобили ҳайдовчисига амбулатор шароитда тиббий ёрдам кўрсатилган ва шифохонадан рухсат берилган.\nТергов давомида "Лаcетти" ҳайдовчисининг айбдорлик даражаси аниқланади.


Қўйилган вазифа яхши, бажарилишига келсак...\nЎзбекистон Вазирлар Маҳкамасининг 25 январь куни қабул қилинган “Сиҳат-саломатлик йили” давлат дастури тўғрисидаги қарори мамлакатда 2005 йилда соғлиқни сақлаш соҳасида амалга ошириладиган ишларни белгилаб беради.\n“Оила” илмий ва амалий маркази катта ходими Маҳбуба Мираҳмедованинг сўзларига қараганда, Ўзбекистонда соғлиқни сақлаш тизимидаги ислоҳотлар анчадан буён давом этмоқда. “Сиҳат-саломатлик йили” дастурда белгиланган вазифалар эса мана шу ислоҳотларнинг таркибий қисмидир.\nҚарорда 2005 йилда соғлиқни сақлаш соҳасини ҳар томонлама ривожлантириш, аҳолининг кенг қатлами фойдалана оладиган ва сифатли соғлиқни сақлаш тизимини яратиш, оналик ва болаликни муҳофаза қилиш, сил, ОИТС каби касалликларнинг олдини олишга, камайтиришга эътибор қаратиш борасидаги туб ислоҳотлар ҳақида сўз боради.\nҲужжатда атроф-муҳитни муҳофаза қилиш, экология меъёрларини тадбиқ этиш, аҳолини сифатли ичимлик сув билан таъминлашга йўналтирилган дастурларни амалга ошириш бўйича ҳам вазифалар белгиланган. Шунингдек, жисмоний тарбия ва спорт, айниқса, болалар спортини ривожлантириш масаласига катта эътибор қаратилган.\nТиббиёт фанлари номзоди, шифокор Даврон Йўлдошевнинг таъкидлашича, қарорда жуда яхши ва оқилона вазифалар белгиланган. Лекин бу вазифаларнинг аксарияти қоғозда қолиб кетиши ҳам ҳеч гап эмас. Чунки “Сиҳат-саломатлик йили” дастурида белгиланган вазифаларни бир йил давомида бажариш жуда қийин. Бу ишларни ҳаётга тадбиқ қилиш учун аслида йиллар талаб этилади.\nЎз исмини ошкор этишни истамаган тиббиёт ходимининг билдиришича, халқнинг турмуш даражасини юксалтирмай туриб, ислоҳотларни самарали амалга ошириб бўлмайди.\n“Қарорда тиббиёт ходимларининг ойлик маоши миқдорини қайта кўриб чиқиш ҳақида ҳам гап боради. АҚШда шифокор соатига ўртача 17 доллар, Россияда 1,87, Ўзбекистонда эса 0,18 доллар ҳақ олади. Тиббиётдаги аҳвол қандайлигини шундан хулоса қилиш мумкин”, - деди суҳбатдош.\nУнинг фикрича, Ўзбекистонда соғлиқни сақлаш соҳасидаги туб муаммоларнинг бош сабаби айнан тиббиёт ходимлари маошларининг ўта пастлигидир. Аксарият фуқаро пулли тиббий хизматдан фойдаланишга қурбли эмас. Чунки бу хизматлар жуда қиммат. Масалан, айрим шифохонада бир кун ётиш 13 минг 200 сўм туради. Кўз билан боғлиқ битта операция 75 минг сўм. Агар бемор 10 кун ётса, шуларнинг ўзига 200 минг сўмдан ортиқ сарфлайди. Ўртача ойлик 30 минг сўмлиги эътиборга олинса, жуда кўпчилик даволанишдан маҳрум бўлиб қолаётганини билиш қийин эмас.\nСуҳбатдошнинг айтишича, Ўзбекистон турли касалликлар бўйича берилаётган расмий маълумотларга ишонч йўқ. Бола ёки она ўлими учун шифокор қаттиқ жазоланади. Шунинг учун кўпгина ҳолатлар яширилади.\nСуҳбатдош ҳозир мамлакатда юрак-қонтомир касалликлари, диабет каби хасталиклар кўпайиб бораётганини билдирди.


ИИББ ва ХТВ Тошкентдаги бола ўғрилари ҳақида маълумот берди\nИИББ ва ХТВ Тошкентдаги бола ўғрилари...\n24.10.2019 11:49 0 3836\nИжтимоий тармоқларда Тошкент шаҳри, Юнусобод туманидаги 260-мактаб атрофида бола ўғирлашга уриниш ҳолати ҳақидаги маълумотлар тарқатилди.\nМаълумотларга кўра, жорий йилнинг 21 октябрь куни Тошкент шаҳри, Юнусобод туманидаги 260-мактаб ташқарисида, тахминан соат 13:10 да бола ўғирлашга уриниш рўй берган.\n«Барча таълим муассасаларида ўқувчи хавфсизлиги учун керакли чоралар кўрилади. Сизлардан фарзандингизни мактабдан уйга етиб олишини ўз назоратингизга олишингизни сўраймиз» дея баёнот берган Халқ таълими вазирлиги матбуот хизмати.\nМактаб ўқувчиларига ҳеч қандай зиён етмаган. Ҳозирда мазкур ҳолат юзасидан Юнусобод туман Ички ишлар бўлими томонидан суриштирув ишлари олиб борилмоқда. Ушбу воқеа юзасидан якуний маълумот суриштирув ишлари тугагач тақдим этилиши билдирилган.\nТошкент шаҳар ИИББ матбуот хизматига кўра, гумонланувчи шахслар келгусида маълумот тақдим этилади. ИИББ ота-оналардан асоссиз ва ваҳимали хабарларни тарқатмасликни ҳам сўраган.\nхалқ таълими Тошкент ИИВ бола ўғрилари\nСиёсат Кеча, 11:05\nҲуқуқ Кеча, 09:58


65 яшар марафончи Тошкент-Нукус йўналиши бўйлаб пиёда йўлга тушди\n16:09 / 27.03.2017\n2017 йил 25 март куни 65 ёшли Абдужаббор Холбоев 1300 км. лик Тошкент-Нукус йўналиши бўйлаб экомарофонга (пиёда) йўлга чиқиб кетди. Бу ҳақда Кун.uz манбаси хабар бермоқда.\nМаълумотларга кўра, Абдужаббор Холбоев айни кунларда Сирдарё вилояти, Бахт шаҳридан ўтиб кетмоқда.\nМаълумот ўрнида: А.Холбоев бундан 2016 йилда Амир Темур таваллудининг 680 йиллик тантанаси муносабати билан Қашқадарё вилоятидан Тошкент шаҳригача 680 км.лик йўлни пиёда босиб ўтиб, йўлда келиш давомида 680 дона дарахт экиб келган эди.\nБундан ташқари, Қамаши туманидаги ўзи туғилиб ўсган Бадахшон қишлоғидан Лангар ота (37 км.), Бадахшон — Ҳазрати Башир (1 кунда, 93 км.), Бадахшон — Бухоро (4 кунда, 247 км.), Бадахшон — Амир Темур ғори (Яккабоғ тумани, 2 кунда, 87 км.), Бадахшон — Термиз (5 кунда, 282 км.), Қамаши — Самарқанд — Имом Бухорий зиёратгоҳи (3 кунда, 162 км.) йўналишларидаги масофаларни пиёда босиб ўтган.\nТошкент Нукус Қашқадарё марафон


Дунёнинг энг хавфли шаҳарлари (2008) | www.ziyouz.uz\nБош саҳифа АжойиботларДунёнинг энг хавфли шаҳарлари (2008)\nForeign Policy журнали қотиллик жинояти салмоғи юқори бўлган дунёнинг 5 та шаҳрини эълон қилди. Бу борада энг аянчли ҳолат Венесуэла пойтахти Каракасда (аҳолиси 3,2 млн) бўлиб, шаҳарда 100 000 аҳоли ҳисобига 130 та қотиллик тўғри келади. Бу биргина Каракас шаҳрида йилига 4000 дан ортиқ қотиллик юз беради деганидир.\nИккинчи ўринда АҚШнинг Янги Орлеан шаҳри турибди. 2005 йилда «Катрина» тўфонидан катта талофат кўрган бу шаҳарнинг аҳолиси ҳозирда 220-310 мингни ташкил этади. Шаҳарда жиноятчилик салмоғи анча ошган, қотиллик жинояти бўйича рақамлар фарқ қилади: шаҳар полициясига кўра ҳар 100 000 кишига 67 қотиллик тўғри келса, ФҚБга кўра 95 қотиллик тўғри келмоқда.\nУчинчи ўринни Жанубий Африка Республикасининг Кейптаун шаҳри (аҳолиси 3,5 млн) банд этган. Бу ерда ҳар 100 000 кишига 62 та қотиллик тўғри келади.\nТўртинчи ўринда Папуа-Янги Гвинеянинг пойтахти — Порт Морсби турибди. Аҳолиси 250 000 кишини ташкил этдиган шаҳарда, қотиллик жинояти салмоғи ҳар 100 000 кишига 54 тани ташкил этмоқда. Порт Морсбида кўп қотилликлар жиноятчи гуруҳлар орасидаги рақобат ва полиция билан тўқнашувлар оқибатида келиб чиқмоқда.\nБешинчи ўринда 10 миллион аҳолига эга Россия пойтахти — Москва турибди. Шаҳарда қотиллик жинояти салмоғи ҳар 100 000 кишига 9,6 тани ташкил этмоқда.\nДунёнинг энг хавфли шаҳарлари — Foreign Policy 2008\nҚотилликлар сони (ҳар 100000 кишига)\n1 Каракас Венесуэла 130\n2 Янги Орлеан АҚШ 67\n3 Кейптаун ЖАР 62\n4 Порт Мосрби Папуа-Янги Гвинея 54\n5 Москва Россия 9.6\n← Аввалги Аввалги Европанинг энг криминал пойтахт ва шаҳарлари (2008)\nКейинги → Кейинги: Оккулт дастурлар


Шаҳзод Убайдуллаев «Шахтёр» Солигорск футболчисига айланди\n«Беларусь чемпионатида тўп сураётган ўзбекистонлик футболчилар сони яна бир нафарга ошди. «Металлург» клубининг 22 ёшли ҳужумчиси 8 январь санасида Беларусга учиб кетганди. Убайдуллаев бўлғуси клуби қароргоҳида тиббий кўрикдан ўтди. Кеча томонлар бир тўхтамга келишди ҳамда ўзаро икки йиллик шартнома имзоланди», - дейилади хабарда.\nЎтган йили мазкур клуб шарафини ўзбекистонлик бошқа бир ўйинчи Жасур Яхшибоев ҳам ҳимоя қилганди.\nTribuna.uz манбаси маълумотларига кўра, «Шахтёр» клуби Шаҳзод Убайдуллаев учун «Металлург» клубига 150 минг АҚШ доллари трансфер пули тўлаши белгиланган. Солигорск жамоаси бу йил Чемпионлар лигаси саралаш босқичида иштирок этади.\nЭслатиб ўтамиз, «Металлург» Шаҳзод Убайдуллаевни 2020 йил бошида «Машъал»дан 500 миллион сўмга сотиб олганди. 22 ёшли форвард Суперлига-2020да 26 ўйинда майдонга тушиб, 8та голга муаллифлик қилган.\nМаълумот учун, якунланган мавсумда Беларусь Олий лигасида Жасурбек Яхшибоев, Шаҳбоз Умаров ва Ҳумоюнмирзо Иминов сингари ўзбекистонлик футболчилар фаолият олиб борганди.


"МЕН СИЗДАН ШИФО ТОПДИМ" » Past Darg'om haqiqati\nБош Сахифа » Жамият ва ҳаёт » "МЕН СИЗДАН ШИФО ТОПДИМ"\nМуаллиф: Admin дан 16-11-2017, 10:01, курилди: 39\n- Беморларни дарддан фориғ қилиш учун замонавий асбоб-ускуналар ажратилган, - деди бўлим раҳбари. - Масалан, умуртқа чурраси билан оғриганларга тана тортиш ускунаси, суяк синиши ҳолатларида портатив рентген, илизатоф аппаратлари, металл пластинкалар жуда асқотаяпти. Бел умуртқаси шикастланганларни даволашда вилоят умуртқа поғоналарини даволаш бўлими билан ҳамкорлигимиз қўл келаяпти. Мазкур касалхонанинг "Пардаев - Ўринбоев" деб номланган аппарати беморнинг тез соғайишида ўз самарасини кўрсатаяпти. Тиббиёт масканимизда касалларнинг ўтириб-туриши, овқатланиши ва муолажаси учун қулайликларга эга 2 та функцион ҳамда 2 та интенсив кроватлар мавжуд. 2018 йил ҳам "Саломатлик-3" дастури асосида "Артроскоп" аппарати берилиши кўзда тутилган. Бу аппарат ҳозирда тез-тез учрайдиган тизза бўғим ичидаги жароҳатлар муолажасида қўлланилади.\nХоналарда беморларни суҳбатга тортганимизда, бўлимга шифо истаб келган беморлар бурчига содиқ, тажрибали врач Фарҳод Дониёров, катта ҳамшира Зулхумор Файзиева ҳамда ширинсухан ҳамширалар Зебо Сафарова, Гўзал Ўринова сингари саломатлик посбонлари хизматидан мамнунлигини айтишди.\nМУРОЖААТЛАР ЖОЙИДА ЕЧИМ ТОПДИ


Аллоҳга шукрки, юртимизда янги масжидлар қуриш, мавжудларини замонавий кўринишда қайта барпо қилиш ишлари давом этмоқда. Республикамизнинг бир неча ҳудудларида жоме масжидлар миллий андозаларга усулда бунёд этилмоқда.\nБугун, 11 февраль куни Ўзбекистон мусулмонлари идораси раиси, муфтий Усмонхон Алимов ҳазратлари Тошкент шаҳридаги “Оқ уй”, Тошкент вилоятидаги “Хўжа”, “Нодирхон қори” ва “Эрбўта қози” жоме масжидларининг қурилиши бошланишида қатнашдилар.\nМуфтий ҳазратлари дастлаб Тошкент шаҳри Миробод туманидаги “Оқ уй” жоме масжиди пойдеворига биринчи тамал тошини яхши тилак ва хайрли дуолари ила қўйиб бердилар ҳамда масжиднинг кўркам, барча талаб ва эҳтиёжларга мос бўлишига доир фикр-мулоҳазаларини билдирдилар. Айниқса, намозхонлар учун масжид кутубхонасини ташкил этиш ва ташриф буюрадиган нуфузли дунё уламолари, мартабали меҳмонлар билан ўзаро мулоқот ўтказиш учун муносиб шарт-шароитлар ҳозирлашни алоҳида таъкидладилар.\nМасжид бир вақтда икки мингдан ортиқ киши намоз ўқишига мўлжалланган. Масжид пойтахтимизга водий томондан кириб келиш манзили – Фарғона йўли кўчасида жойлашганини эътиборга олиб, йўловчилар учун алоҳида шарт-шароитлар ташкил этиш белгиланган. Шунингдек, масжид ёнида лойиҳада назарда тутилганидек, мўъжаз меҳмонхона ва мажлислар зали ҳам қад кўтаради.\nҚурилиши бошланиши маросимида уламолар, маҳалла фаоллари ва нуроний отахонлар ҳам иштирок этдилар. Муфтий ҳазратдан кейин уламолар, нуронийлар ва эзгу ниятда йиғилган қалби пок инсонлар ҳам бирин-кетин пойдеворга ғишт қуйдилар.\nМуфтий ҳазратлари Тошкент вилоятида барпо этилаётган янги масжидларда бораётган қурилиш жараёнлари билан танишиб, муҳим тавсияларини бердилар. Улардан бири Қуйи Чирчиқ туманидаги “Хўжа” жоме масжиди. Ўтган йили ушбу жомени қайта қуриш ишлари бошланган эди. Маҳалла аҳлининг саъй-ҳаракати ила масжид пойдевори янгидан тикланиб, 11 февраль куни муфтий ҳазратлари хайрли дуолар ила масжид биносининг биринчи ғиштини қўйиб бердилар. Янги масжид 500 кишини ўз бағрига сиғдирадиган хонақоҳ, таҳоратхона, хизмат хоналаридан иборат бўлади.\nМуфтий ҳазратларининг навбатдаги ташрифлари Оққўрғон туманидаги “Нодирхон қори” жоме масжиди бўлди. Сиғими мингдан ортиқ кишига мўлжалланаётган мазкур жомега 2017 йил 9 ноябрь куни биринчи ғишт қўйилган эди. Ҳозирга келиб масжид биноси қад кўтариб, том қисми ёпилди.\nОққўрғон туманидаги яна бир қурилиши давом этаётган “Эрбўта қози” жоме масжидида ҳам муфтий ҳазратлари бўлиб, қурилиш ишлари билан яқиндан танишдилар. Бу жойда барпо этилиши лозим бўлган шарт-шароитлар юзасидан тавсиялар бердилар. Масжид намозхонасининг сиғими 500 кишилик бўлиб, шу йилнинг охирига тугаши кўзда тутилган.\nМуфтий ҳазратлари янги бунёд этилаётган жоме масжидларга ташрифлари давомида мўмин-мусулмонлар учун ташкил этилган шарт-шароитлар, намозхонлар ибодат қилишлари учун яратилган қулайликлар ва жоме масжидларни ўзига хос услуб ва меъморчилик асосида бунёд этишга алоҳида эътибор қаратдилар.\nМасжидларга жам бўлган нуроний отахонлар муҳтарам Президентимизнинг диний-маърифий соҳадаги улкан ислоҳотлари сабабидан халқимизга туҳфа этилаёган ана шундай муҳташам жоме масжидлар учун миннатдорлик сўзларини изҳор этиб, она-Ватанимиз ободлиги, халқимиз фаравонлигини тилаб муфтий ҳазратлари бошчиликларида дуои хайрлар қилдилар.\nБундай эзгу ишларга ҳисса қўшиш истагидаги қурувчилар ўз маҳоратларини кўрсатиб, бор куч-ғайрат билан меҳнат қилишмоқда, саховатпеша инсонлар ўзларининг ҳимматларини кўрсатишмоқда. Зеро, масжид қуришнинг савоби улуғ экани Ислом манбаларида баён қилинган. Бу ҳақда Анас ибн Молик (розияллоҳу анҳу)дан бундай ривоят қилинган: “Ким масжидда битта чироқ ёқса, ўша чироқнинг нури ўчгунича фаришталар у кишининг ҳаққига истиғфор айтиб турадилар”.\nҲақ таоло ушбу жоме масжидларнинг қад ростлаётган биносини файзу баракотли айласин.\nДругие материалы в этой категории: « Туркиялик режиссёр Навоийга бағишланган ҳужжатли фильмни тасвирга олди\tКатта Лангар Қуръонининг тарихий аҳамияти »


Агросаноатда “Бухоро тажрибаси” » Хоразм вилояти ҳокимлиги\nХоразм вилояти ҳокимлиги » Ўзбек тили » Фаолият » Медиа » Янгиликлар » Агросаноатда “Бухоро тажрибаси”\nАгросаноатда “Бухоро тажрибаси”\nДавлатимиз раҳбари 12–13 март кунлари вилоятимизда бўлиб, жойларда амалга оширилаётган ислоҳотларнинг бориши, йирик лойиҳалар билан яқиндан танишди. Вилоятда ижтимоий–иқтисодий жабҳада рўёбга чиқарилаётган кенг қамровли ишларни кўздан кечириш асносида қўшни Бухоро вилояти тажрибасини ўрганиш ва уни амалда қўллаш юзасидан тавсия ва топшириқ ҳам берди. Бугун вилоят ҳокими Ф.Эрманов бошчилигидаги делегация Бухоро вилоятига ташриф буюрди.\nДелегация аъзолари дастлаб "BCT Cluster" хорижий корхонаси таркибида Ромитан туманида ташкил этилган "BCT CLUSTER AGROKOMPLEKS" МЧЖга қарашли далаларда бўлиб, дала–деҳқончилик ишларини ташкил этиш жараёни билан яқиндан танишдилар. Шундан сўнг мазкур ишлаб чиқариш жараёнининг узвий давоми саналган Бухоро шаҳридаги "Bukhara Cotton Textile" қўшма корхонасида бўлишди.Бу ердаги биргинатўқимачилик корхонасида мингдан ортиқ йигит-қиз меҳнат қиляпти. Умуман эса пахта-тўқимачилик кластерида жами 4,5 мингта иш ўрни яратилган.\nДелегация аъзолари бу йирик мажмуадаги иш жараёнини синчковлик билан кузатдилар. Ўзларини қизиқтирган кўплаб саволларга жавоб олдилар. Бу бежиз эмас, албатта. Негаки, Хоразмда келгуси йилда пахтани қайта ишлаш даражасини 100 фоизга, калава ипни уч йилда 35 фоиздан 70 фоизга етказиш бўйича чора-тадбирлар белгиланмоқда. Бу ишларни амалга оширишда эса Бухорода тўпланган тажриба аҳамият касб этади.


Ўзбекистон Республикаси Халқ таълими вазирлиги - 1-синф ўқувчиларига «Президент совғаси» топширилиши пандемия талаблари асосида амалга оширилади\n1-синф ўқувчиларига «Президент совғаси» топширилиши пандемия талаблари асосида амалга оширилади\nМаълумки, республикамизда пандемия шароитини ҳисобга олиб мактабларда янги ўқув йили гибрид тарзда ташкил этилиши ҳамда мактабларнинг тайёргарлик даражасидан келиб чиқиб, босқичма-босқич очилиши белгиланди.\n2020-2021 ўқув йилининг биринчи куни 14 сентябрь этиб белгиланган бўлсада, мактаблар санитария-гигиена талабларига жавоб беришига қараб, санитария эпидемиология ва осойишталик маркази хулосаларига кўра Маҳаллий Кенгашларнинг қарори асосида очилади.\nМактабда ўқувчилар ва ота-оналарнинг тўпланиб қолишларнинг олдини олиш мақсадида мактаб маъмурияти «Президент совғалари»ни тарқатишни босқичма-босқич ташкил этиши мумкин. Аниқроқ қилиб айтиладиган бўлса «Президент совғалари» айнан 14 сентябрь куни эмас, вазиятга қараб, баъзи мактаблар кечроқ очилса кечроқ топширилиши мумкин.\nУшбу жараёнда мактаб маъмуриятлари ва ота-оналардан ўзаро ҳамкорликда касаллик тарқалишининг олдини олиш чораларини кўриш сўралади.\n«Президент совғаси» ҳозирланаётганда ҳар бир 1-синф ўқувчиси ҳисобга олинган, шу сабабли ҳеч бир бола «Президент совғаси»сиз қолмайди. Хавотирга ўрин йўқ, сиздан фақат карантин талабларига риоя қилган ҳолда совғани қабул қилиб олиш сўралади.\n«Баркамол авлод» болалар мактабларида ўзбек тилига давлат тили мақоми берилган кун ...\nЎқувчи-қизларнинг мамлакат ижтимоий-сиёсий ҳаётидаги роли ва фаоллигини оширишга ...\n«5 ташаббус таътилда» шиори остида ўтказилган 7 та танлов ғолибларига совғалар топширилди


O'zLiDeP фаоли Тойлоқдаги “Ёшлар” истироҳат боғида янги китоб дўкони очди | O'zLiDeP\nO'zLiDeP фаоли Тойлоқдаги “Ёшлар” истироҳат боғида янги китоб дўкони очди\nТойлоқ тумани марказидаги “Ёшлар” истироҳат боғида янги китоб дўкони очилди.\nO'zLiDeP туман Кенгаш раиси, туман Кенгаши депутати З.Авазов тадбирни очиб, китобнинг инсон ҳаётида ва жамиятнинг ривожлантиришдаги тутган ўрни тўғрисида гапирди. Тадбирда туман ҳокимлиги, жамоат ташкилоти раҳбарлари ва фаоллари қатнашди.\nШуни алоҳида қайд этиш жоизки, замонавий услубда қуриб битказилган зиё масканида китобхонлар учун барча қулайликлар муҳайё қилинган. Яъни ташриф буюрувчилар нафақат китоб харид қилишлари балки, улар учун ташкил этилган алоҳида кутубхонадаги китоблардан бепул фойдаланишлари ва шу ернинг ўзида бемалол мутолаа билан машғул бўлишлари мумкин.\nO'zLiDeP аъзоси тадбиркор Моҳира Музаффарова китоб дўконида олти нафар ёшларни иш билан таъминлади.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари 2016 йилнинг энг фойдали 5 гаджети\t09:43, 09 январь\tЎтган йилда технологиялар соҳасида кўпдан-кўп ихтироларга қўл урилди. Ушбу мақоламиз орқали ҳар бир хонадонда асқатиши мумкин бўлган 2016 йилнинг энг фойдали электрон кашфиётлари билан танишасиз.\n1. Samsung Family Hub Refrigerator – энг ақлли музлаткич.\nSamsung Family Hub Refrigerator – фавқулодда кўп функцияга эга тарихдаги биринчи мукаммал “ақлли” музлаткич сифатида эътироф этилмоқда. У ўз эгасининг ҳаётини сезиларли равишда енгиллаштиришга қодир. Музлаткичда кўпсонли камера, бўлма ва маҳсулотларни сақлаш функциясидан ташқари маълумотлар панели мавжуд, шу туфайли уни бемалол мини-компьютер деб аташ мумкин. Мазкур тизим исталган мобил қурилма орқали музлаткични бошқариш, интернетга уланиш, маҳсулотларни харид қилиш ва бошқа амалларни бажаришга имкон беради. 2. Sky Bell HD Wi Fi Video Doorbell – электрон соқчи.\n“Ақлли қўнғироқлар” технологиялар бозорида анчадан бери мавжуд, аммо Sky Bell HD Wi Fi Video Doorbell бугунгача қайд этилмаган муваффақиятга эришди. Қандай қилиб дейсизми? Ҳаммаси оддий, фақат унинг ишлаб чиқарувчиларигина барча зарур функцияларни битта гаджетда тўплашни уддаладилар. Янги ихтиро камерадан олинган тиниқ тасвир, уни мобил қурилма орқали тўғридан-тўғри намойиш этиш, эшик олдида турган инсон ва жониворларни аниқлаш тизими ва бошқа имкониятлари билан фарқланади.\n3. Nest Cam Out door – тўлиқ хавфсизлик кафолати.\nГап хонадондаги хавфсизлик масаласи ҳақида кетганида энг яхши кузатув камерасига тўхталиб ўтмасак бўлмайди. Бу номга Nest Cam Outdoor қурилмаси ҳар жиҳатдан муносиб. Мазкур камера 2014 йилдан бери ишлаб чиқарилаётган бўлиб, модель ҳар йили сифат жиҳатидан янги даражага кўтарилиб бормоқда. Nest Cam Outdoor ташқи тарафдан одатий кузатув камераларидан фарқ қилмайди, аммо юқори сифатли тасвирни узатиши ва уй соҳибининг мобил қурилмаси билан узлуксиз ишлаши унинг устун жиҳати ҳисобланади.\n4. Logitech Pop – ақлли уй учун ёритиш тизими.\n“Ақлли уй” тизимига вақт ўтган сайин қизиқиш ортмоқда. Logitech Pop яратилганига унча кўп бўлгани йўқ. Мазкур девайс хонадондаги бошқа қурилмалар билан бемалол “тил топиша” олгани учун уни ўз йўналишидаги энг яхши ихтиро деб айта оламиз. Logitech Pop ёрдамида ҳатто ёритиш тизимини назорат қилиш мумкин! Албатта бу каби қурилма учун зарур жиҳозларни созлаш талаб этилади, аммо у йилдан-йилга ҳаммабоп бўлиб боряпти.\n5. Jouleby Chef Steps: плитага энди зарурият йўқ. Унутмаслик зарур, 2016 йилда ошхона учун ҳам кўплаб янги ихтиролар яратилди. Бир муддат илгари анъанавий таом тайёрлаш ўрнини босувчи Jouleby Chef Steps деб ном олган қурилма дунё юзини кўрди. Унга смартфон уланган бўлиб, қурилма орқали исталган нарсани қовуриш ва қайнатиш мумкин.


Breaking! Ислам Махачев - Чарльз Оливейра жанги тасдиқланди + ФОТО / Olamsport.com\n22 июн 15:37\nBreaking! Ислам Махачев - Чарльз Оливейра жанги тасдиқланди + ФОТО\nТеглар : Ислам МахачевЧарльз Оливейра\nЕнгил вазн тоифасида узоқ кутилган чемпионлик жанги санаси ва манзили эълон қилинди.\nЕнгил вазн (70 кг) тоифасида UFC чемпионлик камари учун жанг бразилиялик Чарльз Оливейра (33-8) ҳамда россиялик Ислам Махачев (22-1) ўртасида бўлиб ўтади.\nХабарда қайд этилишича, ушбу жанг 23 октябрь куни БАА пойтахти Абу-Даби шаҳрида ташкил этиладиган UFC 281 турнирини безаб беради. Яъни, Оливейра - Махачев тўқнашуви оқшомнинг марказий жанги мақомида бўлади.\nЭслатиб ўтамиз, Оливейра май ойида ўтган UFC 274 турнирида белгиланган вазн меъёрини бажара олмай, камаридан маҳрум бўлганди. Ваҳоланки, Чарльз биринчи раунддаёқ америкалик даъвогар Жастин Гэтжини бўғиш усули билан мағлубиятга учратган эди. Айни пайтда чемпионлик камари вакант, яъни эгасиз бўлиб турибди.\nZOOM платформасида терма жамоаларимизнинг тайёргарлиги муҳокама қилинди 0\nИслам Махачев мухлисларга яхши хабар тайёрламоқда 0\nТуркия элчихонаси V Ислом бирдамлиги ўйинларига тайёргарликда елкадош эканини билдирди 0\n22 июн 17:47:46\nДахшат жанг булади дб умид киламиз


26 октябр 2020, Тошкент вақти: 18:36\nКейинги ўн йил ичида икки давлат раҳбарлари биринчи бор ҳамкорлик борасидаги музокараларга мойил эканини билдирмоқда. Шу йил Туркманистон президентининг Бокуга сафар қилиши ҳам режалаштирилган.\nКейинги ойда Боку Европа Иттифоқи ва АҚШ вакилларини кутиб олади ва у ерда Каспий энергетика захиралари келажаги муҳокама қилинади. Ғарбда Каспий энергетика захираларига қизиқиш ортиши ўтган йили Туркманистон президентлигига сайланган Қурбонқули Бердимуҳаммедовнинг мамлакатни халқаро изоляциядан олиб чиқишга мойиллиги билан изоҳланмоқда.\nҚ.Бердимуҳаммедов нафақат Россия, балки Ғарб ва Хитой билан ҳам ҳамкорликка тайёр эканини билдирмоқда. Бундан ташқари, Туркманистон президенти шу йил ёзда Бокуга расмий сафар билан боради.\nТуркман мухолифати вакили Нурмуҳаммад Ханамов сўзларига кўра, бу сафардан асосий мақсад Озарбойжон билан муносабатларни тиклашдир. Икки давлат ўртасидаги муаммоларни ҳал этишга интилиш эса бир неча энергетика лойиҳаларининг амалга оширилиши учун омил яратади.\n“Қ.Бердимуҳаммедов ҳокимиятга келиши биланоқ, қўшни давлатлар билан алоқаларни аввалгига нисбатан анча мустаҳкамлашга ҳаракат қила бошлади. Масалан, яқинда Туркманистон ва Озарбойжон ўртасида Каспий денгизи билан боғлиқ муаммолардан бири муҳокама этилди. Бу эса ижобий жараёндир. Муаммолар музокаралар орқали ҳал этилса, бу Каспий қувури лойиҳаси амалга оширилишига турки берар эди”,- деди Н.Ханамов\nТуркманистон-Озарбойжон муносабатлари Каспий денгизидаги озарлар Кяпаз, туркманлар эса Сардор, деб атайдиган нефть-газ ҳудудини ўзлаштириш юзасидан бошланган мунозаралардан сўнг совуқлашган эди. Озарбойжон бу ҳудудни ўзлаштиришини билдиргач, Туркманистон расмий Бокуни халқаро судга тортиш билан таҳдид қилганди. Муносабатларнинг илиқлашаётгани эса бу каби муаммолар ҳал этилишига умид уйғотмоқда.\nОзарбойжон томони ҳам Туркманистон билан алоқалар мустаҳкамланишидан манфаатдордир. Чунки туркман газини жаҳон бозорига олиб чиқиш ғояси амалга оширилса, Озарбойжон бу газ йўлидаги транзит мамлакатлардан бири бўлиб қолади. Ғарб эса бугунги кунда Россияга қарам бўлмаган энергетика йўлларини қидираётир.\n“Нефть ва газни жаҳон бозорига чиқаришдан манфаатдор ҳар бир давлат қатори ташаббус кўрсатилишидан манфаатдормиз. Агар бундай ташаббуслар бўлса, албатта, биз уларга қўшиламиз. Озарбойжон бу каби лойиҳаларда асосий роллардан бирини ўйнайди”,- деди Озарбойжон Ташқи ишлар вазирлиги вакили Халаф Халафов.


02.12.2020 09:52 0 1643\nКоронавирусга қарши ишлаб чиқарилаётган вакциналар синовлардан ўтиб, бирин-кетин патентланмоқда. «Statista» олти хил вакцинанинг нархлари (битта дозаси учун) солиштирилган инфографикани тақдим этди.\nКасаллик битта, нархлар эса каррасига фарқ қилади — инфографикадан чиқариладиган биринчи хулоса шу. Вакциналарнинг қанчалик самарали экани эса вақт ҳукмида.\nДемак, коронавирусдан ҳимояланиш учун энг қиммат дорини АҚШнинг «Moderna» компанияси тақдим этяпти: mRNA-1273 вакцинасининг битта дозасини олиш — 37 доллар.\nҚимматлик борасида иккинчи ўринда Хитойнинг «Sinovac» компанияси ишлаб чиққан вакцина — CoronaVac (30 доллар).\nГермания ва АҚШ ҳамкорликда («Pfizer»/«BioNTech») тайёрлаган BNT162b2 вакцинаси — 20 доллар.\nSputnik V (Россия) ҳамда JNJ-78436735 («Johnson & Johnson») вакциналари 10 доллардан таклиф этиляпти, вакциналарнинг энг арзони ҳозирча ChAdOx1 nCoV-2019 (Оксфорд университети/«AstraZeneca» компанияси) — 4 доллар.\nнархлар вакцина statista\nЖамият 05/03, 20:26\nХориж 04/03, 23:31\nКоронавирус 03/03, 12:06\nАфсонавий Пеле COVID-19га қарши эмланди


Ҳужжатни имзолаш маросими Петербург халқаро иқтисодий форуми доирасида бўлиб ўтди. Ҳужжат билан Ўзбекистон ҳудудида янги лойиҳаларни амалга оширишда томонларнинг ўзаро ҳаракатлари назарда тутилган.\nХусусан, газ инфратузилмаси объектларини реконструкция қилиш, қуриш ва фойдаланиш, геология-қидирув ишлари, углеводородларни қазиб олиш, қайта ишлаш ва сақлаш, сиқилган ва суюлтирилган табиий газни авнотом газификацияда фойдаланиш, Ўзбекистон газ таъминотининг Бош схемасини ишлаб чиқиш шулар жумласидан.\nҒуломжон Ибрагимов ва Алексей Миллернинг амалий учрашуви ҳам бўлиб ўтди. Унда томонлар имзоланган келишувни юқори баҳолашди. Таъкидланишича, уни амалга ошириш республика газ соҳасининг ривожига ижобий таъсир кўрсатади.


Чучварани хом санаган миссионер\nҲар кимнинг ҳуқуқи ўз қўлида, шу билан бирга ҳар бир инсондан давлат ва жамият қонун-қоидаларига бўйсуниши талаб этилади.\nЎз ишининг “уста”лари қўлга олинди\nҲеч бир ота-она боласининг саёқ юриши, жамиятнинг "кушандаси"га айланишини хоҳламайди. Хатирчилик Самарнинг (барча исмлар ўзгартирилган) ота-онаси ҳам ўғлини яхши инсон бўлишини исташган.\nСифатли тиббий хизмат аҳоли саломатлиги гарови\nТомди тумани вилоят марказидан 230 километр узоқликда жойлашганлигини инобатга олсак, аҳоли саломатлигини таъминлашга масъул бўлган тиббиёт ходимларидан жуда катта масъулиятни талаб этади.\nАҳолининг севимли маскани\nТуманимиздаги маданият ва аҳоли дам олиш маркази нафақат вилоятда, балки республикамизда биринчи бўлиб иш бошлаган. 1 миллиард 200 миллион сўм маблағ эвазига замонавий типда қурилган мазкур маскан 2012 йил 1 сентябрдан фойдаланишга топширилган эди.\nДавлатимиз томонидан қишлоқ хўжалигида олиб борилаётган ислоҳотлар, ишлайман деган одамга яратиб берилаётган шарт-шароит ва қулайликлар туфайли бугун қилган меҳнатимиз орқасидан тинч-тотув, фаровон ҳаёт кечираяпмиз.\nХалқ қабулхонаси — халқ хизматида\nХалқ билан мулоқот ва инсон манфаатлари йилида аҳолини қийнаб келаётган муаммоларни бартараф этиш давлатимиз сиёсатининг устувор йўналишларидан бири саналади. Ўзбекистон Республикаси Президентининг Томди тумани Халқ қабулхонаси туман марказида замонавий бинода жойлашган.\nЗамонавий технология — сифат кафолати\n"OMAD BIZNES ZARAFSHON" масъулияти чекланган жамияти 2008 йилда Томди тумани тадбиркорлик субъектларини давлат рўйхатидан ўтказиш инспекциясида рўйхатга олинган бўлиб, турли хил кўринишдаги пишиқ ғишт маҳсулотларини ишлаб чиқариш билан шуғулланмоқда.\nҲар бир ҳудуднинг тараққиёти бевосита маҳсулот ишлаб чиқаришга боғлиқ. Шуни эътиборга олган ҳолда туманимизни ижтимоий-иқтисодий ривожлантиришга асосий эътибор қаратиб келмоқдамиз.\nАрмонга айланган дийдор ёки кечиккан қайтиш\n"Тез етиб келгин. Онамнинг аҳволлари оғир". Қўл телефонига акасидан келган SMSни ўқиган Талъатнинг бу хабарга ишонгиси келмади. Ахир, яқинда онаси билан гаплашганди.


Ўзбекистонда ғалла мавсуми ва ё 'фермерларни туянинг устида ҳам ит қопгани шуми?' - BBC O'zbek\nЎзбекистонда ғалла мавсуми қизғин паллага кираркан айрим туманларда уни ташишда ҳайдовчиларга ҳақ берилмаётгани айтилади.\nҲаққини талаб қилувчи ҳайдовчилар, сиёсатга аралашмаслик билан дўқ пўписа қилинмоқда. Бу йилги ғалла мавсуми қандай бораётгани ва фермерларга нима қолаётгани борасида Ўзбекистондан юборилган мактуб\nАйни пайтда Янгийўл туманида шахсий манфаатда ишлатиш учун бирорта “Зил” маркали ёки юкни ўзи тўкувчи машина тополмайсиз. Юк машиналарининг ҳаммаси ғалла ўримига сафарбар қилинган.\nҚачонлардир давлатга қарашли автокорхоналар йўқолиб кетган, юк машиналарининг аксарияти хусусий бўлиб кетган бўлса-да, улар давлат ғалласини ташишга мажбур.\n“Ғалла ўрими бошланиши билан машина билан ҳайдовчининг инон-ихтиёри ҳокимият қарамоғига ўтади. Комбайн тунги бирда ишдан тўхтаса, биргача даладан ғалла ташиймиз. Ҳеч қандай важ-карсонлар ўтмайди”, - дейди Зил машинаси ҳайдовчилардан бири.\nҲайдовчиларга кўра ғалла ташиб берилгани учун машиналарга метан газ солиб берилади. Ишлагани учун ҳеч қандай маош ёзилмайди.\n- Ўтган йиллар яхши эди. Бир неча марта бориб келгандан сўнг, тупроқ, шағал ташиб бир икки сўм ишлардик. Бу йил шу нарса ҳам йўқ.\nҲайдовчилар: "Текинга ғалла ташимайман. Бу менинг шахсий машинам", деб айта олмайди.\nҲокимдан: “Сен менинг ғалламни ташияпсанми ёки уйимга олиб бориб тўкдирдимми. Сен халқнинг, давлатнинг буғдойини ташияпсан. Сиёсатга аралашгинг келиб қолдими”, деган гапни эшитасиз.\nШунинг учун, элга келган тўй, деб ҳайдовчилар ғалла ташиши билан банд.\n- Мабодо, машинангиз бузилиб, ёки балонлари тешилиб чиқолмай қоладиган бўлсангиз, туманда умуман юролмай қоласиз. ГАИларнинг қора рўйхатига тушасиз ва бир ой текин ишламаганигиз учун 11 ой тирикчилик қилолмайсиз, дейди ҳайдовчи.\nБироқ, халқники дейилаётган буғдой халққа текинга берилмайди. Ҳамма жойда бўлгани каби дўкондан ҳаққини бериб кейин олади.\nҒаллани ташиш учун фермернинг ҳисобидан ҳам шу пуллар олинади. Аммо, қаерга ва кимнинг чўнтагига кетиши номаълум.\nҲамма жойларда ҳам бундай эмас. Мисол учун бошқа вилоятларда юк машиналарининг эгаси фермер билан шартнома тузади ва ҳар бир рейси учун пул олади.\nФермерга ҳам осон тутмаслик керак. Бугунги кунга келиб фермерлар давлат мажбуриятини бажарувчи ишчи бўлиб қолган холос.\nМашҳур кинодагидек, “Фермер пахтани ўтоқ қил, фермер ғаллага сув қўй, фермер нимага чеканка қилмадинг. Фермер пахтани териб ол”.\nБуғдой ўрилаётганда эса, фермер бир чеккада қолиб далани ҳоким, миршаб ва прокурор босиб кетади. Шартномада қанча ёзилган бўлса, ортиғи билан олиб кейин кетишади.\nПрезидент Ислом Каримов неча маротаба телевизордан чиқиб: “Фермерлар дадил бўлинглар, орқаларингда ўзим турибман”, - деб далда беради.\nАммо, президентнинг муносабатини кўриб, ушбу гапларида жон борми ёки номига айтилдими, деган шубҳа пайдо бўлади.\nЯқинда юртбоши Жиззах ва Сирдарё вилоятига бориб фермерлар билан ҳам учрашди. Уларга қимматли маслаҳатларини берди ва икки вилоятда ҳам режани бажармаган нечта фермер борлиги борасида сўради.\nЭътибор беринг, мажбуриятни бажармаганлар ҳақида сўраяпти. Ҳа, фермерларнинг орқасида турган бўлса, дадил дадил: “Нечта фермер қарз бўлиб қолган”, деб сўрамайдими?\nЖиззах вилоятидаги бир туманда қарздор бўлмаган кўпи билан 2 фермер чиқса керак. Режани бажарган тақдирда ҳам ҳукумат буғдой ва пахтани сотиб олаётган нарх шу даражада ерга урилганки, давлатдан сотиб олинадиган ёнилғи, ўғит, транспорт ва ишчиларнинг ҳаражатларни қопламайди.\nЛекин, бундай ёқимсиз ҳолларни Юртбоши билмасликка олади, фермерлар эса қўрққанидан ҳам қўлини кўксига қўйиб: "Камчилик йўқ, Ислом ака. Сиз бошчилигингизда ҳаммаси яхши бўлаяпти", дейишга мажбур.\n- Давлат томонидан берилган режани юз фоиз бажаргач, яна 10 фоиз ихтиёрий мажбурий равишдаги нормани бераман. Агар ҳосил яхши келса, қолган буғдой менга қолади, - дейди ҳар йили режани бажаришига қарамасдан, давлатдан 200 миллион сўм қарз бўлиб қолган фермер.\nБундан ташқари ҳоким ҳиммат қилса, сомонини йиғиб олишга изн беради. Агар ер катталар ўтадиган йўл ёқасида бўлса, сомон ҳам йиғиб олинмасдан ерни ҳайдатиб юборади.\nБу йил ёғингарчилик яхши бўлиб ўт сероб бўлгани учун сомоннинг ҳам нархи тушиб кетди. Бир дона прессланган сомон минг сўм.\nУни ҳам техникаси бўлмагани учун фермер ҳаммасига ўзи эгалик қилолмайди. Шаҳардан прессловчи техникаси бор тадбиркор фермернинг ерига келади. Ҳар 100 прессдан 40 тасини фермерга бериб қолган 60 тасини хизмат ҳаққи сифатида олиб кетади. Фермерни "туянинг устида ҳам ит қопади", деганлари шу бўлса керак.


Оятуллоҳ мухолифатни огоҳлантирди\nОятуллоҳ Али Ҳоманайи 19 июн куни ўз маърузасини олқишлаб турган минглаб тарафдорларини қувватламоқда.\nЭрон олий руҳонийси Оятуллоҳ Али Ҳоманайи президентлик сайловидан сўнг бошланган норозилик намойишларини қоралади ва мухолифатнинг қайта сайлов ўтказиш талабини қатъиян рад этди.\nМиллионлаб эронлик қатори аксар дунë ҳам Эрон олий руҳонийсининг жума кунги ваъзини мамлакатдаги сиëсий бўҳронни бир ëқлик қилувчи ҳукм сифатида кутаëтган эди.\nОятуллоҳ Али Ҳоманайининг бу кутилган нутқи миллионлаб ислоҳот тарафдорлари тарвузини қўлтиғидан тушириб юборди.\nЭронда сўнгги сўз айтиш ҳаққига эга олий руҳоний¸ Маҳмуд Аҳмадийнажоднинг президентлик сайловида ҳалол ғолиб бўлганини билдирди ва мухолифатнинг қайта сайлов ўтказиш сўрови устига тупроқ тортди.\n- Бизнинг мамлакатимизда ўрнатилган тизим сайловларни сохталаштиришга йўл бермайди. Сайлов масаласидан хабардор одамларнинг бари буни яхши билади ва мавжуд сайлов тизимини қўллайди. Ғолиб ва биринчи мағлуб ўртасида 11 миллион овоз фарқи бор. Агар бу фарқ 100 минг ëки 500 минг¸ ҳаттоки бир миллион бўлганда ҳам¸ сохтагарчилик бўлди¸ деса мумкиндир. Аммо орадаги фарқ 11 миллион бўлиб турган бир пайтда¸ қандай қилиб бундай даъвони ўртага қўйиш мумкин? дея хитоб қилди Теҳрон университети намозгоҳига тўпланган жамоага қарата Оятуллоҳ Ҳоманайи.\nОлий руҳонийнинг нафақат Эрон¸ балки халқаро ахборот воситалари томонидан ҳам жонли тарзда кўрсатилган жума кунги маърузасида президент Аҳмадийнажод¸ шунингдек президентликка даъвогарлардан бири¸ ашаддий консерватив Муҳсин Ризойи ҳам иштирок этди.\nҲукумат томонидан ташкил этилган бепул автобуслар минглаб режим тарафдорларини Али Ҳоманайи маърузасини эшитиш ва унинг сўзларини эҳтирос билан қувватлаш учун олиб келган бўлса¸ олти кундан бери ислоҳотчи номзод Мир Ҳусайн Мусавийнинг юз минглаб тарафдорлари Теҳрон кўчаларида норозилик юриши қилмоқда.\nҲукуматнинг Басиж қуролли гуруҳи қўли билан 8 намойишчини ўлдиргани ва ўнлаб мухолифат фаолларини ҳибсга олганига ва кўча юришларини таъқиқлаганига қарамай¸ Мусавий тарафдорлари 1979 йилдан бери Теҳронда кузатилмаган намойишларни ўтказишга муваффақ бўлдилар.\nАммо Ҳоманайи сайлов натижаларидан норози бўлганларни ўз шикоятларини кўча намойишлари эмас¸ балки ҳуқуқий асосда ҳал қилишга чақирди.\n- Сайловлардан сўнг кўчага чиқиб курашиш тўғри иш эмас. Бундай ҳаракат демократия ва сайлов принципларига ҳам соя солади. Мен ҳар бир фуқародан бу ишни тўхтатишни сўрайман. Бу йўл хатодир. Агар кўча намойишлари тўхтатилмаса¸ уни уюштираëтганлар бу бош-бошдоқлик ва унинг оқибатлари учун маъсул бўладилар¸ дея Мусавий ва унинг тарафдорларига кескин огоҳлантирув йўлалди Эрон олий руҳонийси.\nЎз нутқида Оятуллоҳ Али Ҳоманайи¸ айни пайтда Эронда юзага чиққан сиëсий кескинлик учун ташқи кучларни ҳам кескин қоралади.\n“Ички ишларимизга аралашиш орқали хориждаги душманларимиз Эронда ҳам айрим собиқ совет ўлкаларидаги каби инқилоб қиламиз¸ деб ўйлашган бўлса¸ чучварани хом санашибди” ¸ дея туриб олий руҳоний эронликларни ғанимларга қарши якдил бўлишга чақирди.\n- Душманларимизнинг бугунги шодлигимизни¸ улар умид қилаëтган каби¸ барбод этишларига йўл берманг! Албатта¸ агар кимлардир бошқача йўл танлашни истаëтган бўлса¸ мен ўз халқимга яна мурожаат қиламан ва улар билан очиқ сўзлашаман. Ноқонуний талабларга босим остида бўйин эгиш¸ мустабидликнинг бошланишидир¸ дея хитоб қилди эронликларга Оятуллоҳ Али Ҳоманайи.\nБундай хитобга маърузани эшитиш учун олиб келинган минглаб эронликлар эҳтиросли жавоб қайтардилар.\n- Оллоҳу Акбар! Ҳоманайи буюк йўлбошчимиз! Ислом фақиҳларига қарши чиққанлар йўқолсин! Йўқолсин Америка! Йўқолсин Англия! Йўқолсин Ислом инқилоби душманлари! Йўқолсин Исроил! дея Оятуллоҳ Ҳоманайи баëнотларини қувватлади намозгоҳга йиғилган оломон.\nОятуллоҳ Али Ҳоманайининг Мусавий ва унинг тарафдорлари учун катта зарба деб қаралаëтган бундай кескин маърузасидан сўнг¸ мухолифатнинг ўз норозилигини қандай давом эттиришига оид ҳозирча маълумот йўқ.\nПайшанба кунги кенг кўламли тадбирдан сўнг ўз тарафдорларини намойишларни шанба кунга қадар тўхтатишни сўраган Мусавий¸ олий руҳонийнинг кескин баëнотларидан сўнг уларни шанба куни норозилик намойишини давом эттиришга чақирди.\nАйни шанба куни Эронда олий конституцион суд мақомига эга Посбонлар кенгаши президентликка тўрт даъвогар билан учрашиб¸ номзодларнинг сайлов жараëнига оид шикоятларини кўриб чиқади.\nАммо Эронда барча масалада сўнгги сўз айтувчи Оятуллоҳ Али Ҳоманайининг жума кунги маърузаси¸ бу кенгашнинг бирор жиддий қарор чиқариши эҳтимолини пучга чиқарди.\nҲоманайи ҳукм чиқарди


149 нафар боланинг отаси 24 та...\n29.06.2018 10:18 0 2376\nКанаданинг Британия Колумбияси вилояти Олий суди фуқаро Уинстон Блекморга нисбатан 24 та аёлга уйлангани учун қамоқ жазоси тайинлади. Бу ҳақда «РИА Новости» хабар қилмоқда.\nЯна бир фуқаро Жеймс Олер ҳам 5 та аёлга уйлангани учун жавобгарликка тортилган. Суд қарорига биноан Блекмор 6 ой мобайнида уй қамоғида сақланади. Олер эса 3 ойни уй қамоғида ўтказишга мажбур бўлади. Шу билан бирга уларга нисбатан 150 ва 75 соат жамоат ишларига жалб этиш жазоси ҳам қўлланади.\nБлекмор биринчи марта 1975 йилда уйланган. 61 ёшли Блекморнинг хотинларидан 4 таси никоҳ пайтида 15 ёшда бўлган. Унинг барча аёлидан 149 нафар фарзанди бор. Блекмор ва Олер Канадада 100 йил ичида кўпхотинлик туфайли жазоланган илк канадаликлар бўлишди.\nИккала шахс ҳам Муқаддас Исо Масиҳ Мормон фундаментал черкови аъзоси бўлишган. Ташкилот 19-аср охирида кўпхотинликдан воз кечган бўлишига қарамай, унинг аъзолари эски қадриятларига содиқ қолишган.\nХориж 25/06, 13:52\nЖамият 08/01, 18:53


Бошланғич тўлўв 3 000ш.б. Ҳар ой 400ш.б.\nБошланғич тўлўв 5 000ш.б. Ҳар ой 700ш.б.\nБошланғич тўлўв 7 000ш.б. Ҳар ой 1 000ш.б.\nМуддат: 15 ой\nБошланғич тўлўв 6 000ш.б. Ҳар ой 1 000ш.б.\nБошланғич тўлўв 2 000ш.б. Ҳар ой 450ш.б.\nБошланғич тўлўв 4 000ш.б. Ҳар ой 780ш.б.\nБошланғич тўлўв 4 800ш.б. Ҳар ой 450ш.б.\nБошланғич тўлўв 6 000ш.б. Ҳар ой 600ш.б.\nБошланғич тўлўв 11 000ш.б. Ҳар ой 700ш.б.


Даҳо, профессионал ва дунё футболининг ҳақиқий жавоҳири\n12 февраль, 2020, 15:09 929\nТеглар:Ювентус | Икер Касильяс | Дэвид Бекхэм | Зинедин Зидан | Реал Мадрид\nЗизу футбол оламининг ҳақиқий жавоҳири.\nЎтган асрнинг 80 йилларида Франция Европа чемпионати олтин медалини қўлга киритганди. Таркибда Мишель Платини тўп сурар эди. Кейинги шоҳсупага чиқиш учун эса 14 йил кутишга тўғри келди. Ўша 1984 дан 1998 йилгача бўлган даврда Франция дирижорлар ансамблини тайёрлагандек, итеъдодли футболчилар авлодини тарбиялади. Улар ичида Зидан ҳам бор эди. Платини ва Зидан. Ҳалигача бу икки футболчидан қайси бири зўр эканлиги ҳақида баҳс кетади. Қайси бири Миллий футболга кўпроқ фойда келтиргани борасида баҳс-мунозаралар тугамайди. Уларнинг солиштирилиши Маркс ва Энгелс таққосланишини ёдга солади. Тарозининг катта палласи Платини томонни босишига сабаб, унинг ҳисобида 3 та “Олтин тўп” борлиги. Лекин Зидан халққа яқинроқлиги учун уни ҳамма ҳурмат қилади.\nИккаласи ҳам шарафли кетишга эришди. Иккаласи ҳам яна анча пайт майдонда мўжизалар содир этиши мумкин эди. Зидан қандай кетди? Унинг Матерацци билан боғлиқ вазияти кўпчиликнинг ёдида қолган. Бундай ҳолатни, Жаҳон чемпионати финалида бўлгани, ҳал қилувчи паллалар пайтида бўлгани учун ҳам Зиданни ҳеч ким кечирмаса керак деб ҳисоблашганди. Лекин уни қаҳрамон дея аташди. Энг муҳими уни тушунишди. Зиданнинг Матерацци кўкрагига боши билан зарба бергани анча пайт шов-шувга айланди. Аммо бунда Зиданни ҳеч ким айбламади.\n2006 йил 9 июл санасида Зидан футболчилик фаолиятини якунлади. 1993 йил 18 сентабрда эса футболдаги илк қадамларини қўяётган эди. Ўшанда у “Бордо” футболчиси эди.\nЎша санада “Бордо” ўртоқлик ўйини ўтказаётганди. 36 дақиқада Зидан ўз агрессиясини намойиш этади. Ҳакам қизил карточка бериб, уни майдондан чиқиб кетишини талаб қилади. Франция махсус комиссияси КДК Зиданни 10 та ўйинга дисквалификация қилади. Кейинроқ Зинедин бу ҳақида: “Мен адолатсизликни ёмон кўраман, мен зарбаларни қабул қиламан, индамайман. Аммо шундай лаҳза келадики, мен ўзимни тутиб туролмайман. Шунчаки “портлайман”. Мен Марсельнинг четроқ ҳудудиданман. У ерда тортишувлар деярли бўлмайди. Аммо кимдир сени устингдан кулса, сен унга индамай жим қараб туролмайсан.”\nЎша пайтларда Зидан машҳур эмасди. Аммо кейинчалик машҳурлик зинасидан чиқа бошлади. Уни “Ювентус” сотиб олди. Зидан “Юве” сафида 2 та скудетто (1997 ва 1998) ютади. Олдинда уни асосий мақсади кутаётган эди.\nМишель Платини, ундан олдинроқ ўйнаган Раймон Копалар бу мақсадга эриша олишмаган. Жаҳоннинг асосий кубоги бўлган – Жаҳон чемпионати кубогини қўлга киритиш Зидан ва унинг жамоадошларига насиб этди.\n1998 йилги Жаҳон чемпионати финалида Бразилия 3:0 ҳисобида тор-мор келтирилди. Финалда 2 та гол урган Зидан ўша ўйин қаҳрамонига айланди. Ундан олдинроқ эса у “Олтин тўп”ни ҳам қўлга киритган эди.\nФранция ва унинг энг яхши футболчисининг ҳукмронлиги 2 йил ўтиб ҳам давом этарди. Голландиянинг Роттердам шаҳрида бўлаётган Евро-2000 финалида 94 дақиқада ҳисобни тенглаштириб, қўшимча таймларга олиб боришди ўйинни. Қўшимча таймларда Италияни мағлуб этишди.\nЎша пайтларда, “Ювентус”да ҳам Франция терма жамоасида ҳам унинг юлдузли онлари давом этаётганди. Аммо бир йил ўтиб, фаолиятида ўзгариш қилишни истаб қолди. Туринликлар билан 2005 йилга қадар шартномаси бўлса-да, “Реал”нинг таклифини рад эта олмади. “Юве” ўша пайтларда энг супер жамоалардан эди. Лекин бошқа супер жамоалар ҳам йўқ эмасди.\n“Реал”ни бекорга 2000 йилларда “Галлактикос” деб аташмаган. Перес раҳбарликка келгандан сўнг, жамоага юлдуз футболчиларни йиға бошлади. Биринчи Фигу сотиб олинди. Асосий рақиб жамоадан футболчини олиш учун 71 млн евродан воз кечишга тўғри келганди. Бир йилдан сўнг эса Зиданга 75 млн тўланди. Ўша вақтда “Ювентус”га бу нархни фақатгина “Реал” таклиф қила оларди. Кейинчалик эса, Роналдо. Бекхэм, Оуен каби юлдузлар сотиб олинди. Раул, Роберто Карлос ва Касильяслар аллақачон жамоада эди.\nҚанчалик юлдузларни жамоага йиғмасин, Переснинг 2000-2006 йилги биринчи даври мақтангулик даражада бўлмади. Бу вақт оралиғида 2 марта Испания чемпионлиги (2001,2003) ва 1 марта Чемпионлар лигаси (2002) қўлга киритилди. Бу ғалабаларда қаҳрамонимиз катта ҳиссасини қўшган. Айниқса, Чемпионлар лигаси финалида “Байер” дарвозасига ажойиб гол урганди.\n"Калла қўйилган" кубок!\nАста-секинлик билан Франция Зиданга боғланиб қолгани сезилиб қолди. 2002 йилги мундиалдан олдин Зизу жароҳат олди. Гуруҳ босқичини Франция усиз бошлашига тўғри келди. Биринчи ўйинда Сенегалга сенсатсион тарзда ютқазиб қўйди. Кейинги ўйинда эса Уругвай билан дурранг ўйнади. Ҳал қилувчи ўйинда Зидан укол ёрдамида майдонга тушишга мажбур бўлди. Гарчи Дания устидан ғалаба қозонишган бўлса-да, гуруҳ босқичида ҳаммаси ҳал бўлиб, Франция ўз юришини тўхтатишга мажбур бўлганди.\nЗидан Франция термасини бир ўзи олдинга тортаётгандек таассурот қолдирди. Орадан 4 йил ўтиб 2006 йилги мундиалда Францияни финалгача олиб чиқди. Аммо финалдаги Матерацци билан боғлиқ вазият туфайли майдонни эрта тарк этишга мажбур бўлганди.\nҲозирда Зидан футболчилик фаолиятидаги сингари, мураббийлик фаолиятида ҳам муваффақиятга эришяпти. “Реал” билан кетма-кет 3 марта Чемпионлар лигасида зафар қучди.\n"Реал" - "Манчестер Сити" ва "Лион" - "Ювентус" учрашувларини бошқариб борадиган ҳакамлар номи маълум